
MAL 


ANTON 
stis en ju el tiuj postgotikaj 
palacoj sur la dekstra bordo 
de Canale Grande. Eble 
Pietro Lombardo ekprovis 
per ĝi renesancon? Ĝi estis 
tute nigreblanka, kvazaŭ ko- 
rodita. En la vico de siaj 
najbaroj ĝi ŝajnis iom mal- 
gaja. Apud ĝi staris konstruaĵoj pli luksaj, 
aerplenaj, kun rustikaj kolonaroj, kun nigriĝ- 
intaj marmoroj, kelkaj kun grandegaj ŝtup- 
arejoj laŭ venecie gotika stilo. Aliaj petis pri 
pli granda atento. Filigranaj, troplenigitaj per 
ĉiaj gotikaĵoj, malpezaj kiel la itala muziko, 
hele ŝaŭmaj pro la beletaj arkoj, ornamaĵoj, 
floraj fantaziaĵoj. 

lli do loĝis en palaco de veneciaj aristo- 
kratoj. Komence estis belega mem la penso, 
ke oni loĝas en palaco aristokrata. En ruinoj 
de lukso, de finbrulintaj pasioj. Oni povis tie 
loĝi ne nur belege sed ankaŭ malmultekoste. 

Eble palaco de iu 
el la „dek“, el la 
epoko de l’ respub- 
liko? — li pensis. 
Gi dezertiĝis kiel la 
aliaj. Ĉie magazenoj 
de la dudeka jar- 
cento, domoj de am- 
vendo. Rifuĝejoj de la 
internaciaj kokotoj — 
li pensis antaŭ ĉio, 
ekscitite de jo mal- 
bona. 

Sur la kanapo ku- 
ŝis juna sinjorino ri- 
pozante, kaj apud ŝia 
kapo sidis li, sen 
vortoj. Li estis juna 
kaj meditanta. Per la 
manoj li ĉirkaŭprenis 
sian genuon kaj ri- 
gardis kun maldolĉa 
enuo la arabeskojn 
sur la planko. 

La obstina silen- 
tado de ili ambaŭ 
pligrandiĝis pro la 
silento de l’ ĉambro. 
Morta laco ekkuŝis 
ĉi tiun ĉambron, kiun 
la geamantoj luis en , 
fremdlando por kelkaj somersemajnoj. Tie la 
lumoj kaj mallumoj ŝajnis veni el fremda 
dolĉa medio. La ampleksa, silenta, disfalanta 
palaco ŝajnis paroli pri viv-epizodoj de vene- 


JUNIGANT 


Albeit Pesnard: 


A A MATINO 
N SOVA 
ciaj sinjorinoj el la dekkvina, kaj deksesa 


jarcentoj, el la epoko de l' renesanco ... 

En la posttagmeza langvoro malgranda 
placeto silentis malsupre, proksime, ie mal- 
antaŭ la Riva Schiavoni, kie putris legoma foli- 
aro en la aŭgusta varmego. 

Neaŭdeble kaj silente trenis sin vaporŝipetoj 
kaj nenio logis elrigardi aŭ eliri. En la deli- 
kataj retoj de l fenestraj kurtenoj kaptiĝadis 
insektoj kaj faladis neaŭdeble, kun blankaj 
flugiloj, sur la atikon. 

La sinjorino kuŝis kun fermitaj okuloj, kvazaŭ 
ŝi dormus. Ŝi ne havis jam gracion gaje kaj 
facile amantan. La trajtoj ŝajnis plenaj de 
venanta timo pri la perditaj tagoj pasintaj kaj 
de necerteco pri la estontaj. La gajeco de la 
helblonda kapo kontrastis kun agla, severa 
nazo. Ŝiaj lipoj havis la maldolĉan esprimon 


de ofte ripetiĝantaj trompiĝoj kaj de la pezo 
de l' lastaj tagoj. En la vizaĝo estis kvazaŭ 
maljuniĝinta batvenkita 


obstino; kaj kvazaŭ 
ĝi silentus kaj silen- 
tus, longe kaj elok- 
vente silentus por ne 
veki kompaton ĉe tiu, 
kiu nerimarkate ĉesis 
ami. 

Liaj lipoj eĉ vorton 
ne eldiris pri tio. Sed 
multe pli delikata 
organo ol la aŭdilo 
perceptis la ankoraŭ 
neelparolitan grima- 
con de lia rifuzo. Liaj 
manoj, lipoj kaj vor- 
toj ne havis la mal- 
avarecon de l' estinta 
ardeco. 

La silento fariĝis 
pli obstina. Li sati- 
ĝis per ŝiaj kisoj, ia 
doloro inter ili elsan- 
gis, la lasta pasio 
inter ili estingiĝis. 
Al la tuta ĝardeno 
de ĝojo, tra kiu ili 
ĵus estis irantaj, jen 
estis la fino. Antaŭ 
malfermita pordo ili 
estis disirontaj. 

li premis al si 
manojn, nehavante 
kuraĝon riproĉi al si. Nenio restis liganta kio ilin 
ligis. La sensoj ilin kunigis kaj disigis. lli ren- 
kontis sin iam en mallarĝa kaj malgaja strato de 
la patrujo kaj komencis disbati siajn malliber- 


Algiraj virinoj 


190 


ejojn tiel, ke ili, malsaĝuloj, instruis al ĉiu 
ĝia ŝtono, ĉirkaŭigi sin per la evangelioj de 
libereco kaj libera amo, kiuj kreskis el la 
koro, kiel verdaj hederoj, ĉirkaŭ ĉio, kio 
supreniras al la nuboj kaj malaperas en la 
nevideblo. 

Kiomfoje jam la malseketaj ŝtonoj kovriĝis 
per verdaĵo, per la mira, sopira verdaĵo ?-Kaj 
kiomfoje ili staris ree nudaj kaj malseketaj ? 

Sed li estis malkvieta, ŝanĝema kaj ventega 
spirito. Li sekvis ion, dezirante. Firme li sciis 
ĉirkaŭpreni, elsuĉi, kaj nun li subite ekkon- 
sciis, ke mortinta amo metas sin sur lian 
vojon. Li estis revulo, kiu aŭskultis grandajn 
kaj dolĉajn plaĉojn. Lia ĝojo ofte forfalis kiel 
matura vinbero kaj forruliĝis en angulon de 
l mondo, pri kiu neniu sciis. Serĉema vaganto 
li estis, kiu rekte sin levis kontraŭ ĉiu situacio, 
penetris en la intimajn kutimojn de fremdaj 
homoj kaj folkloro, konformiĝis al ĉio kaj 
kunvivis la vegetan vivon de izolitaĵ fiŝistoj, 
ĉasistoj kaj sensignifaj homoj, de homoj en 
malgrandaj fremdaj vilaĝoj kaj urboj. Sajnis, 
ke en li poeto sciis interparoli kun la mistero 
de l solaĵoj kaj maroj. Fratiĝi kun la mallaŭto 
de l solaĵoj, kun la multformaj ŝanĝoj de la 
malĝoja kaj pezanima beleco de l' mallumaj 
abiaj arbaroj, ne skribante tamen eĉ linieton 
pri tio. Car tion, kion li travivis, oni eĉ ne 
povis bone esprimi per vortoj. Tio estis 
halucinacioj de novaj sentoj, de novaj intimaj 
rilatoj, por kiuj li ne sciis novajn formojn kaj 
novajn vortojn. Parolo surda ĝi estis kaj 
fremda. 

La kaŝita en ĝi artisto kaj poeto neniam 
montris sin, malvivigite pro la distriĝemo de 
la riĉa maldiligentulo. Li vagis kvazaŭ intence 
kaj montris sin kvazaŭ kaŝanta tombo, kiu 
fermis en sin tiom da belaj kaj mortaj relikvoj, 
sed neniam ilin eldonus, eĉ se ĝi perforte 
estus malfermita. Ĉar se hazarde estus mal- 
fermita la kovrilo de l' tombo kaj penetrus 
tien aero, putrus subite ĉio, kio vokis al 
izoliĝo, disfalus kiel falinta foliaro. Li similis 
laŭ la karaktero ian vageman kaj trosenteman 
Shelley, sed sen lia grandega talento diri ĉion 
“kiel ia Prometeo. Li similis lin eĉ pro la 
abomeno al la amo kaj pro sia ofta malapero. 

La knabino do jam sciis, kio ŝin atendas. 
Ankoraŭ hieraŭ ŝi esperis, ke li devas ŝin ami 
freneze kaj tiel tute, kiel trovinto de nova tero. 
Hieraŭ ankoraŭ brilis al ili la mallume blua 
vespero super Giuddezza. Kaj ilia gondolo 
malvigle sin movis inter la aliaj sur la laguno 
kaj rebriligis siajn tremantajn lampionajn 
lumojn, ruĝajn, flavajn, verdajn kaj bluajn. 
Kiel ĝi tremetis en duba brilo dum kantoj de 
altaj kaj klaraj voĉoj! 

Ankoraŭ hieraŭ ŝi revis aŭskultante ardecon 
de tiu voĉo: kiaj pasioj estis travivataj tie ĉi, 


renesancaj, fortaj pasioj! Kiaj kruelaj mal- 
fideloj kun terura fino de venĝo de la fieraj, 
egoistaj, voluptaj grafoj, nobeloj, doĝoj ? 

— Ĉu vi veturos jam hodiaŭ? — ŝi demandis 
la postan tagon per voĉo iom ekscitita. Kaj 
ambaŭ malgrandajn manojn ŝi metis mal- 
zorge sub sian kapon ŝajnigante kvieton kaj 
seninteresona 

— Mi veturos. 
supren. Vi scias. 

— Kien? 

— En Sicilion, enlandon. Kaj poste al la 
maro. 

— Nu, kaj per tio finiĝos ĉio? — ŝi inter- 
rompis la paŭzon. 

— Ĉio. Mi denove suferas je la malnova 
malsano. Volonte mi perdiĝus al la homoj kaj 
al mi mem. Vi komprenas, kio estos: vivi foje 
denove sola kun absolute nekonataj homoj ? 
Kuŝi sola kaj sola en ligna budo sur kruda 
pelto? Rigardi tajdon en solo? Kalkuli la 
malleviĝantajn ondojn? Miaj vangoj dume 
bruniĝos. Kaj kreskos barbo ĝis brusto. Tiu 
eĉ ne estos mi. Tiu estos iu alia, sennoma. 

— Jes, iu alia. — ŝi diris, eksilentis, rigar- 
dante lian tro junan vizaĝon. 

Poste, por ne plori, ŝi ekfajfis, iom ironie, 
gajan marŝon al sia malĝojo. 

Tio lin pikis. — Mi havas efektive jam 
nenion por doni sole al vi — li diris sang- 
vine. — Kaj mi eble havas nenion por doni 
al iu ajn. Mi estas egoisto. Kaj vi? Cu vi 
reiros ? 

— Ne. Hejmen mi ne reiros, — ŝi, diris, 
surprizite pro lia neĝentileco. — Prefere mi 
estos... Cetere mi havas ankoraŭ iun, 
kiu komprenis antaŭ longe mian kaj vian 
malsaĝon. 

— Li neniam malbenis, kaj li komprenis. 

Li ekridetis, kiel ridas tiuj, kiuj estis aten- 
tigataj pri iu alia en nekonvena tempo. 

— Tiu? 

— Li estis simpla. Li estis kredanta, mal- 
riĉa je spirito. 

— Malriĉa je spirito... 

— Mi devas ja, finfine, ami tiujn homojn, 
malriĉajn je spirito, — ekridetis ŝi perforte. Li 
sentis fortan frapon sur la kesteto de egoistaj 
relikvoj, kiun li portis en si. 

— Nu, ni vidu. Reveni al la neceso. Kiam 
mi revenos al la neceso? — li mokis kaj liaj 
ŝercoj sonis kun venĝa volo. 

— Mi havis hejmon antaŭ la foriro kun vi. 

Li ne diris eĉ unu vorton. 

La vespero ekdormadis. Oraj tomoj kun- 
fandiĝis kaj miksis sin kun delikate akvarel- 
karminaj zonoj sur la firmamento. Ŝi ekstaris 
Malfermis duonfermitan fenestron. Ĝi krakis 
pro la rapideco de la movo. Ŝi ekkriis. Ĉar 
insektaro dancis are malantaŭ la forigita 


Baldaŭ mi veturos. Mal- 


kurteno. Zorge kurbiĝinte ŝi duonfermis la 
fenestron, kaj denove ekĝemis pro ekscito. 

Fine li foriris. 

Si ekkuŝis denove, kun manoj sub la kapo, 
kaj aŭskultis liajn foriĝantajn paŝojn. Li donis 
manon al ŝi antaŭ ol li foriris, kiel iam. Sed 
li foriris pli rapide. 

Li estis ekscitita, kvazaŭ li atendus ion 
senpacience. Ĉiam li estis pli ekscitita, mal- 
kvieta, ricevinte novan monsendon. Tiam li 
ĉiam kombinadis. 
La mono konstru- 
adis en li novajn 
planojn. Gi insti- 
gis lian fantazion al 
novaj kaj pli neor- 
dinaraj vojoj, al 
rompo de tio, kio 
estis. 

Jen kial li tiel 
rapide forveturas, 
kial por ĉiam kaj 
eble jam morgaŭ. 

Cu ŝi ne estis jam 
delonge konvinki- 
ĝinta, ke tiu kara 
homo vivas nur por 
si mem ne volante 
iun longe partopre- 
nigi el sia egoismo. 

Estis jam ves- 
pero. Kaj ŝi, ne 
atendante lian reve- 
non, eliris en la 
varmetan, bluan 
nokton, Si rapide 
saltetis de la ŝtupoj. lo ŝin riproĉis en la 
estinto. Bedaŭro, kvazaŭ en varmetaj sango- 
gutoj, fluis el la koro. a 

i vagis, kiel en sonĝo, tra la haoso de 
l' varmega vespero. Transirante rapide, ŝi lasis 
sin veturigi trans traghetto'j. Poste si haltis 
apud la nigriĝintaj marmoroj de l' Ponte 
Rialto kaj trankviliĝinte, ŝi staris meditante 
kelkajn minutojn. 

i legis iam pri belega kaj facila morto. 

i vagis tra la stratoj. 

Submetiĝi al la vivo, jes. Ankaŭ sen li, sen 
tiu homo, vivi. Vivi, prefere vivi. 

— Tio povas esti, povas esti — respon- 
dadis nigraj makuloj de grupoj, malaperantaj 
en la areo de la placo. Antaŭ nigriĝintaj mar- 
moroj de procurazioj ekbrulis arklampoj. En 
ilia blanka lumo kunsidiĝis nobeloj kaj burĝoj 
lli trinketis sorbedon kaj iliaj sinjorinoj, lacaj 
pro tago, per etaj koketaj kuleretoj gustumis 


glaciaĵon. 
Soldatmuziko ludis gajan italan oper- 
melodion. Akre bruis la blovinstrumentoj. 


Deklamanto prezentis ion antaŭ la kafejoj kun 


Charles l. Palmiĉ : Silenta vilaĝo 

gestoj de elmodiĝinta „galanta“ vagabondo, 
per alta maljunula voĉo. 

Multkolora kravato sub alkoholula nazo — 
jen ĉio. Al ŝi estis ridinda la tragiko de 
tiu ĉi fuŝita liriko, — jes, ĉio fuŝiĝas iun 
tagon... Oni demetos la vastan Abruzan 
ĉapelon kaj restos en ĝi moneroj, moneroj, 
kelkaj enĵetitaj moneroj. Moneroj de amo ? 

Ankaŭ estetika almozpeto! Moneroj pro 
komplezo. Cu ankaŭ al la amo estas aljuĝite 
preni ilin, unu post 
la alian ? 

Tiun vesperon, la 
unuan fojon sen la 
amanto, ŝi eksidis 
sur iu seĝo ĉe ka- 
feja tableto kaj trin- 
ketis sorbedon. Ŝi 
estis tiel profunde 
humiligita, ke ŝi 
eksentis deziron al 
la virina venĝo : sin 
proponi al iu ajn. 
Venĝi, venĝi sin, 
venĝi sin per propra 
maniero. Li ja an- 
kaŭ sidis tie, ne 
malproksime, ĉe iu 
tablo malantaŭ ĵur- 
naloj. Ŝi vidis lin. 
kiel lia kapo inter- 
tempe leviĝadis. 
Kiel lia observema 
sed ironia rigardo 
kuŝis sur ŝi. 

Ĝi estis li. Ĉu li 
atendis eble ke li ŝin denove piedbatu, se 
ŝi reirus al li ? 

En ŝia ĝis nun humila kaj sindoma kapo 
eksidis demona venĝemo. 

Pli volonte vendi sin. Vendi sin al iu ajn. 
Al nekonatulo, eble eĉ al fremdulo. Ŝi ko- 
mencis (kaj li tion bone vidis) senhonte 
allogi per okulludo. Ekkoketis kun nekonataj 
sinjoroj sidantaj ĉe la apudaj tabletoj. Senti- 
mentaleco malaperis. Interparolo estis komen- 
cita eĉ kun ironia, histeria gajeco. Senzorge 
flirtantaj fremduloj aliĝis. lli akceptis ŝin 
ĝentile kaj amuziĝis kun ŝi longe ĝis en la 
nokto. Estis granda rondvojaĝo tra venecia 
nokto, tra la drinkejoj kaj dancejoj de la 
venecia popolaĉo. 

Fine ili ebriiĝis per vera rifosco ha, ha, 
ha! Kaj lasis ŝin vekiĝi em ilia hotelo. Hu, 
mateno, mateno, ha, ha, ha! Bone, ke li vidis 
ŝin hieraŭ kun tiom da aliaj. Tute bone. 

Matene, saturite de terura naŭzo pri si mem 
kaj pri ili, ŝi adiaŭis la ĝentilajn sinjorojn en 
tono de la hieraŭa nokto. 


Kiam ŝi eliris, ankoraŭ ebrie, ŝi ekdeziris 

bani sin en la Lido, forlavi ĉion. La mateno 
ŝajnis al ŝi tro griza en la angulo de la 
vaporŝipo. Per nervoza ungo ŝi skribis en la 
lakon de seĝo: adiaŭ. Ne vidis ŝi hodiaŭ 
Venecion, ĝiajn akvarelajn kaj klarajn kolorojn, 
nek la brunon kaj bluon, oron kaj minion, 
mirinde klaran aperon de la tragika urbo. Ĉu 
tio estis vengo? Ho venĝo! Cu tio estis Ta 
komenco de la morala morto? Ŝi ne pensis 
pri tio, nur pri io trankviliga. 

— Frutti di mare — kriis kelnero. 

Gi estis la hieraŭa frivola intenco el la 
vaporoj de la ankoraŭ ebria kapo. Kaj voĉoj 
de nekonataj fremduloj flugis al ŝi kaj glasetoj 
ektintis. Sin malvestite en la kabino ŝi obser- 
vis sian korpon. Ŝi eliris al la marbordo kaj 
malsupreniris malrapide en la akvon. Si tremis, 
ŝajne pro la matena malvarmeto, kvankam la 
akvo estis varmeta kiel hieraŭ. Ondoj mal- 
rapide kaj laŭtakte transŝaŭmis kaj levadis 
sian dorson. Ŝi iris ĝis la ŝnurego kiu limis 


la plenan sendanĝeron. Kaj pieninte la ŝnur- 
on ŝi ekĝemis. Hodiaŭ estis la plej klara 
tago en ŝia vivo. La unuan fojon ŝi observis 
sian maljunigadon. 

— Do tial, — ŝi diris. 

Ŝi observis ankoraŭ unufoje, dum longa tem- 
peto, per akrigita vido la bluajn vejnetojn de 
siaj manoj. 

Kaj “konvinkite pri la fino de ĉio kaj pri 
sia maljuniĝado, ŝi transdonis sin al ondoj 
mirinde malvarmigantaj. 


El la ĉeha: STAN KAMARYT 


Antonin Sova (“1854) ŝatata ĉeha poeto, kies ĉefsig- 
nifo estas en mirinda ĉarmo de vortoj kaj frazoj sub- 
tilaj, malpezaj, senmateriaj, “konia ofte simbolisme, 
ofte realisme la ideojn de moderna Ceho, estis en sia 
junaĝo ofte elegia solulo, nune ofte li predikas eĉ 
kolektivismén kredon. Liaj prozaĵoj, ĝenerale pli real- 
ismaj ol la versaĵoj, ne estas tiom gravaj por la ĉeĥa 
literaturo, sed tamen meritas atenton jen pro stilo, jen 
pro reformema nacia tendenco. La tradukita rakonto 
estas el la libro: „Pri flirto, amo kaj trompo“ el j. 1912. 


SUPER LA KRUTAĴO 


GUSTAW 


Blur plata altaĵo, en malgranda 
interspaco de la malsupre kuŝ- 
anta urbeto, estis frukta ĝarden- 
eto sur eta kojno de tero en- 
fermita inter kunfluantaj vojoj 
kaj zigzaga linio de abrupta 
krutaĵo. Tiu ĉi krutaĵo iam pre- 
zentis apenaŭ senteblan deklivon 
kovritan per arbusto kaj densa 
herbo, sed tuj, kiam oni trovis 


en ĝi bonan grasan argilon kaj utilan ŝtonon, ĝi estis 
tute detruata. 
La nudi deklivo plena de truoj, kavoj, malĝojaj 


kavernoj, kvazaŭ faŭkoj de elŝeligitaj okuloj, prezentis 
nun disŝutiĝeman gruzaron de kalkŝtonoj, kiuj kvazaŭ 


akraj torentoj ŝajnis malsuprenflui al la Stonegaj 
rompaĵoj kuŝantaj sur la fundo. De tiu ĉi flanko la 
tero malsuprenŝutiĝis malrapide kaj fine elrampis sup- 
ren la kuntiriĝintaj radikplektaĵoj de la starantaj sur la 
rando pomarboj kaj la potenca kruco kun lada Kristo, 
rustiĝinta kaj malblanka, aperis tuj apud la rando de 
la krutaĵo kaj kliniĝinte etendis super ĝi protektajn 
brakojn. 

Tiu ĉi grundo apartenis al la komunumo kaj tial 
ĉiu rapidis elprofiti ĝin kaj la fruktoj antaŭtempe de- 
ŝiritaj, neniam povis maturiĝi. 

En tiu ĉi jaro luis ĝin la unuan fojon la malsaĝa 
Lejba! por kelke da rubloj. > 

Lejba estis iam ĝardenisto laŭ pli granda skalo, sed 
poste li tiel malriĉiĝis, ke jam de multaj jaroj li ne 
nur ne faris iajn ajn negocojn, sed eĉ ĉesis revi pri 
ili, nutrante sin kiel muŝo per forfalajoj el la malriĉaj 
tabloj de la mizera urbeto. 

Lia sola kapoto?, portata de li same dum la ordi- 
naraj tagoj kiel dum sabato, trapasis jam la tutan 
gamon de koloroj kaj farigis senkolora, trasebiginta 
ĉifonaĵo, bone konvena al la terkolora haŭto, flave- 

griza barbo, ĝiba ŝultro kaj malheliĝintaj okuloj de la 
mizerulo, kiu faris impreson de kaduka maljunulo, 
kvankam li estis apenaŭ dekkvinjara. La konstanta 
sistema memmalsatigado tiel malfortigis lin, ke Lejba 
ne sentis sin kapabla ne nur por laborado, sed eĉ 
por ia ajn vigla sento. 

Komence li instinkte serĉis nutraĵon, sed sufiĉis al 
li tragluti ion ajn: pecon da rapo, silikveton da pizo, 
aŭ kapeton de bulbo por enfali por la resto de 
l tago en apatian senpensan rigidstaton, el kiu ne 
povis lin eligi eĉ la plej potenca promeso de gajno. 
Pro tiu kaŭzo Lejba akiris opinion de „duonidioto“, 
„iomete malsaĝa judeto“. Kaj efektive kun la detruiĝo 
de lia fizika forto la parto de la naskeakirita inteli- 
genteco atrofiiĝis kaj la mizera resto estis senforta, 
kvazaŭ endormigita. 

La mallerteco de Lejba, indiferenta jam por si mem, 
estis longe granda ĉagreno por lia edzino, kiun li 
sukcesis provizi en la periodo de sia rilata prospero 
per granda kvanto da infanoj. 

lom post iom ŝi ankaŭ paciĝis kun la stato de sia 
edzo kaj lasinte lin al la favoro de la sorto, per fulme- 
rapidaj komercturnoj de la kelkrubla kapitalo, ŝi el- 
kaptadis tiun precize kalkulitan dozon da nutraĵo kaj 
varmo, kiu, kvankam ne permesas vivi kiel homo, 
sufiĉas por ne morti. 

La infanoj tamen kreskis kun la jaroj, la amplekso 
de iliaj stomakoj grandiĝis kaj la fonda kapitalo, la 
sola fonto de la ekzistado estis ĉiam la sama. Por 
grandigi la enspezojn Riwka3 estis devigita elspezi 
ĉiam pli sian energion, fariĝante ekstreme trudema 
kaj persista ĉe ĉiu negoco. 

iu simila komerca transakcio estis de ŝia flanko 
aro de senesperaj fortostreĉoj. Observante ŝin en tiuj 
ĉi momentoj oni povis supozi, ke la sekan judinon 
ekatakis grava histerio. Plej solenaj ĵuroj je „konscienco 
kaj tuja morto“ ŝutiĝis el ŝiaj velkintaj lipoj kun sen- 
halta furiozeco, la manoj, sekaj kiel ligno, svingiĝis 


3 Jida virina nomo. 


kvazaú en frenezo, la okuloj brulis. Fine, kiam la 
transakcio estis feliĉe finita, ŝvitkovrite, spiregante, 
donante la reston de la mono, ŝi humidigis la sek- 
iĝintan kaj malsatan buŝon kaj ĝemetante, kvazaŭ tute 
elĉerpite treniĝis kun la korbo antaŭen por, ĉe la 
plej proksima okazo, leviĝi denove. Sed ĉio ĉi ne 
multe helpis. Riwka ekscitiĝis sencele kaj, kiel trud- 
ema netolerebla marĉandistino komencis perdi la sim- 
pation de siaj klientinoj. . 

La situacio fariĝis ĉiam pli tragedia, kiam neatendite 
en Julio, dum la plej granda kunveturo de somerloĝ- 
antoj, kvazaŭ el la ĉielo falis multe da mono en la 
manojn de Lejba. 

Lejba trovis monujon, kiun perdis iu turisto ramp- 
inta sur la Kastelan -Monton. Ekdemandite, ĉu li ne 
trovis la perditaĵon, li pro naiveco redonis ĝin sen- 
hezite kaj la ĝojigita kaj pro tiu ĉi honesteco mirigita 
posedanto oferis al li rekompence du kvinrublojn. 

La sciigo pri tiu ĉi akcidento fluge disvastiĝis en la 
urbeto kaj atingis Riwkan en la bazaro. En la unua 
momento la konsternita marĉandistino preskaŭ faligis 
pro sveno la korbon kun ovoj. Poste ŝi tute ne volis 
kredi kaj nur, kiam oni triumfe alkondukis al ŝi la 
timigitan kaj tute malsaniĝintan edzon, ŝi, kvazaŭ 
pantere, elŝiris el liaj manoj la akiron kaj ploris pro 
teliĉo. Parton de la mono ŝi uzis por aĉeti korbon 
kaj komercaĵojn por la pli aĝa filino, kiu devis pri- 
servi la somerloĝantojn malsupre, al si mem ŝi rezer- 
vis la montan regionon kaj por Lejba ŝi ekfarmis tiun 
ĉi = sub la kruco. 

i estis negoco ĉiurilate bonega. El la dekkelko da 
pomarboj oni povis atendi ĉirkaŭe 20 pudojn* da 
fruktoj, kio, eĉ ĉe plej malgranda prezo, devis doni 
grandegan profiton. | 

La somera malsana. pirarbo kaj kelkaj etiĝintaj prun- 
arboj devis certigi bonezan vivkondiĉon por Lejba, 
kiu devis gardi la tutecon de la havaĵo. Unuvorte, unu 
el la plej malriĉaj familioj de la malriĉiĝinta urbeto 
elkreskis subite preskaŭ je patricioj, kaj por la kapo 
de la honorinda gento estis starigita sur du bastonetoj, 
kvazaŭ ora baldakeno, pajla tegmento por ke li eĉ 
unu paŝon ne faru ekster la limoj de la luita posedaĵo. 

Lejba solene promesis, ĉar li ankaŭ komencis kom- 
preni, kia favora ŝanĝo estiĝis en lia sorto. lom post 
iom, sub la influo de la suno, freŝa aero kaj pli bona 
nutro per varma frukto, kiu kvazaŭ manao ŝutiĝis sub 
liajn piedojn kun ĉiu ventblovo, li vekiĝis el la apatio 
kaj ĉiam pli klare komprenis la gravecon de sia pos- 
teno. Fine vekiĝis en li la maljuna entreprenema ĝar- 
denisto. La edzino, kiu komence informiĝis pri li 
sufiĉe ofte, vidante ke Leiba zorgeme amasigas apud 
la budo eĉ plej malgrandajn fruktojn, ke li kolektas 
branĉetaron en ligaĵojn, rumeskon en fasketojn, ke li 
eĉ havas, kaŝitan en pajlo, sur la vojo levitan ŝtipon, 
ke li kalkulas, kaj eĉ trafe, la supozeblajn enspezojn, 
ke li komencas entuziasmiĝi por komercaferoj kaj 
fantazii pri estontaj marĉandoj, ŝi ĝojigite kaj kortuŝ- 
ite oferis al li malfreŝan bulkon kaj trankvile redonis 
sin tute al siaj komerckombinoj por elprofiti komplete 
la sezonon. 

Dume Lejba pasigis la tempon plezurege. Dum la 
tago, sciante, ke mem lia ĉeesto sufiĉas, li etendiĝis 
sur la herto kaj dormetis aŭ dronis en revoj. Li son- 
ĝis, ke li farmas tiel grandan ĝardenon, ke la edzino 
kaj ĉiuj infanoj devas lin helpi... Brulas fajrujo, 
prunoj estas fumaĵataj sur ligno, kaj sanaj fruktoj 
kiel oro estas ŝarĝitaj sur boatojn. lli fluas sur la 
ondoj de la malsupre brilanta Vistulo ĝis al la ponto 
de Varsovio ,.. Amaso da homoj sur la bordo, krioj, 
marĉandoj, sonorado de mono... La fajfado de vapor- 
ŝipo disŝiris ordinare tiun ĉi volviĝantan rubandon per 
rememorigo pri la riverboato disbatita de vaporŝipo, 
kun kiu iris funden lia tuta havaĵo . . . Lejba ekskuite 


4 Pudo = 40 funtoj. 


193 


vekiĝis kaj postkuris per melankolia rigardo la kame- 
non malaperantan laŭlonge de la rivero kaj la grize- 
nigran strion de fumo, kvazaŭ Sipflagon de malfeliĉo, 
kiu jam forpasis, prenis tributon de doloro kaj certe 
plu ne revenos. En tiu ĉi maigranda rondo de supo- 
zoj, esperoj kaj konsideroj turniĝis liaj pensoj ĝis 
sunsubiro. 

Vespere la timo pri la tuteco de la ĝardeno akrigis 
lian atenton kaj li fariĝis gardema. 

Dum helaj lunaj noktoj li estis certa pri sia havaĵo ; 
sur la lumaj kampoj, sur blankaj brilantaj vojoj li ne 
esperis vidi rabulon. Sed la noktoj nubaj kaj mal- 
lumaj timigis lin treege. Tiam li flarsentis ĉ «eston de 
iu, insidanta kontraŭ lia havaĵo, en ĉiu murmuro de 
vento inter braĉaro, en tintado de la malfiksiĝinta lado 
sur la kruco, en balanciĝado de arbustoj alprenantaj 
strangajn enigmajn formojn kaj tio ĉi sufiĉis lin mal- 
kvietigi. Li rondiris sian terkojneton, batis bastone al 
trunkoj, kraĉotusis laŭte por averti, ke li estas kaj 
maldormas. Supozante, ke en la apudurbaj ĝardenoj 
sendube oni ŝtelas em tiu Ĉi tempo, li ĝojis, ke lia 
havaĵo estas en dezerta loko, en granda distanco de 
homaj loĝejoj. Dum pluvegoj kaj ventegoj li ne timis 
ŝtelistojn, sed ventoj ĉiam lin malkvietigis. Kunvolviĝ- 
inta en sia budo, li subaŭskultis zorge kaj ĉiu bruo 
de falanta pomo resoniĝis per doloriga eĥo en lia 
timoplena koro. Tiu ĉi malforta frapo de falanta frukto 
estis por li multe pli minaca ol surdiganta krakado de 
tondroj, krevado kaj zigzago de fulmoj disŝirintaj la 
ĉielon per tondrobatoj. 

Post ventego, sur la malluma horizonto aperadis 
ofte alte flamantaj brulruĝoj, sed li rigardis ilin kun 
morta indiferenteco, kvankam li sciis, ke tiu ĉi fajro 
englutis havaĵon de vilaĝano. En la sfero de liaj homaj 
sentoj ekster liaj plejproksimuloj la resto de homoj 
kaj precipe kristanoj prezentiĝis nur kiel aĉetantoj aŭ 
vendantoj kaj ekster negoco ili tute ne ekzistis por li 
kaj eĉ, se ili antaŭ liaj okuloj estus malaperintaj sub 
la teron, li eĉ ne estus ektreminta, ĝis tia grado estis 
tiu ĉi elemento por li fremda kaj hodiaŭ eĉ iom mal- 
amika, ĉar de tiu ĉi flanko sale minacis danĝero al 


liaj arboj. 
Friedman lin unufoje trompis, sed li estas ruza kaj 
riĉa. Ĥaim! komercas per ŝtelitaj ĉevaloj — li komercu, 


tio estas ankaŭ negoco, sed por mizera pomo ne faras 
tian grandan vojon eĉ plej mizera judo, ĉar li havas 
delikatan sanon kaj prudenton ... Sed malsaĝa kamp- 
ulo, kio malutilas al tiu, tiu ja estas forta kiel ĉevalo 
kaj povas la tutan tagon svingi per manoj kaj piedoj 
kvazaŭ ventmuelilo. Li meditis kaj ekscitiĝis, kiel 
poste montriĝis — ne vane. 

Alvenis malvarmetaj trankvilaj aŭgustaj tagoj tiel 
lumaj, ke Lejba povis admiri en la ombro de folioj la 
belkreskon de l' fruktĝantaj arboj. lli estis ankoraŭ 
verdaj, sed post kelkaj semajnoj oni povis jam ilin 
deŝiri. Lejba pensis pri tiu tago kun plej granda ĝojo : 
venos lia edzino kaj la infanoj por ĉion depreni zorge 
per manoj. La fruktiĝo estis ne granda, ne pli ol 
15— da pudoj, sed oni devis esperi altajn prezojn 
po du rubloj aŭ eĉ pli kaj la ekscitita de ciferoj Lejba 
komencis fantazii pri la projektoj de belega estonteco, 

Dume el la ruinoj de la kastelo malsuprenruliĝis. 
laŭlonge de la deklivo, io simila al granda griza 
ŝtono kaj poste rektiĝis, alprenante homan figuron, kaj 
komencis rampi laŭlonge de la luma intermonta vojo, 
malfacile spiregante. 

i estis ĉie konata mutulo, unu el la strangaĵoj 
de la urbo abundanta je diversaj antikvaĵoj. Tiu ĉi stranga 
individuo pasigis vivon sidan en la kabano de sia 
frato, kiu forrabis de li lian kampon, kie li sub mi- 
naco de pugno plenumis plej maldelikatajn laboro n. 

Kun printempo komenciĝis por li vivo paŝtista ; li 
pelis brutaron en arbustojn, kunvokante ĝin kaj arig- 

ante per bleko simila al muĝo de bovido. Dum somero 
tamen li rifuzis la obeon al la familio kaj fariĝis libera 
vagulo. Tage kaj nokte li vagis ĉirkaŭ la dometoj de 
P somerumantoj, kiuj admiris lin kiel veran idon de la 
naturo, maloftan specimenon de primitiva homo, ne 
tuŝita de la kulturo; ili volonte enpasadis en mimikan 
interparolon kun li kaj regalis lin per cigaredoj, kiujn li 
suĉis pasie. La gajaj servistinoj, al kiuj li faris sent- 
emajn simiajn mienojn, ordonis al li tiri akvon el 
profundaj putoj, haki lignon kaj porti fruktojn. Dum la 
noktoj la mutulo elektis por si la plej fruktoriĉajn 
ĝardenojn. Kaptite dum la ŝtelado de pli grandaj ama- 
soj de Izraelo, li akceptis senproteste la koncernan 
porcion da batoj kaj la sekvantan tagon rakontis ko- 
mike al ĉiuj pri siaj aventuroj, ilustrante per gestoj la 
procedon de batado kaj samtempe ridante per rido 
idiota, plena je kontento. Se li renkontiĝis kun judo 
nur duope, li ne timis, sed faris la plej teruran el siaj 
mienoj kaj kvazaŭ homo el la ŝtona epoko, li eltiris 
el sub la brako ŝtonpecon per kiu li minacis preskaŭ 
ĉiam kun bona efiko. 

Li ĝenerale ne amis la judojn kaj tute ne pro la 
batoj ricevitaj de ili, sed tute simple kvazaŭ li estus 
ensorbinta la miasmojn de la ĉirkaŭanta lin kontiaŭi- 
hebrea malamikeco. Por difini tiun ĉi rason li posedis 
kelkajn konstantajn ĝestojn: kalkulado de mono sur 
manplato kaj la montrado de bildo kun la turmento 
de Kristo, pri kiu li kulpigis ĉiun judon. 

La kripleco de tiu ĉi pario ne estis ŝajne kompleta, 
ĉar li havis ian imagon pri sonoj kaj estis kapabla 
eligi el si kelkajn voĉojn. Malgraŭ lia mensa kripleco 
oni ne povis nomi lin komplete malsaĝa. La mutulo 
havis ian dozon da sagaceco kaj kapablon de observ- 
ado speciale en rimarkado de la karakteraj ecoj Ce l 
objektoj, kiujn li bonege imitis mimike. Unuvorte li 
gajnis ĉe la pli proksima konatiĝo kun li. Sed ĉe la 
unua rigardo li faris impreson de monstra kreteno 
dank' al lia abomena plata vizaĝo, kovrita kvazaŭ per 
porkhararo, malsaĝa rideto ne malaperanta de liaj el- 
volvitaj lipoj kaj senĉesa spiregado. Tiun ĉi impreson 
fortigis sendube ankaŭ la vesto, pli ĝuste la manko de 
vesto, kiu kompletiĝis nur dum somero, dank al somer- 
umantoj, laŭ tre originalaj kombinoj. 

Nun la mutulo portis disŝiritajn kalsonojn, ĉifitan 
ĉemizon, ĉirkaŭzonitan per ŝnureto, malnovan sen- 
butonan surtuton sen unu basko, kiu restis sur dornoj 
de prunelarbusto, kaj vastan flaviĝintan malmolan 
ĉapelon portatan de li kun fiero kaj fantazio. 

Tiel elegantigite, ricevinte mendojn de la bela sekso, 
al kies ĉarmoj, nekonfuzite per absoluta manko de 
sukceso, li estis tre sentema, la mutulo iris kuraĝe al 
sia ĝardeno. 

Lejba profundiĝinte en revojn, ne aŭdis la marŝadon 
de la nudaj piedoj kaj nur la baraktado de branĉoj, 
de kiuj la mutulo deŝiris fruktojn kun folioj, ektremigis 
lin profunde. 

Li rigidiĝis, ekkoninte la rabulon, la mutulo ankaŭ 
ekmiris kaj opiniante lin kamarado de kuna ekspedicio, 
li montris al li favore alian arbon kaj samtempe 
ekridetis per la tuta larĝo de sia abomena buŝaĉo. 

— Ci ŝtelisto, ci bandito; ĝi estas mia ĝardeno! 
— forgesante pri lia kripleco, tremis Lejba de kolero — 
kaj fine rekonsciiĝinte montris al li la bastonon kaj la 
tegmenteton. 

La mutulo komprenis, kuntiris la vizaĝon kvazaŭ 
buŝegon de buldogo, eltiris el sub la brako akran 
ŝtonon kaj balancante ĝin en la mano li celis en la 
kapon de Lejba. ; 

— Bnuh! — ekĝemis li, imitante per la voĉo ekbaton 
kaj per la tuta figuro movon de mortfalanta korpo, kaj 
ekridis per ronkanta ĥiĥado, daŭrigante sian laboron. 

Lejba kunvolviĝis pro ĉagreno kaj senpova furiozeco. 

— Iru for, iru! li ploregis, skuante la mutulon je la 


1 Galiciaj ortodoksaj hebreoj portas apud oreloj tempiajn har- 
buklojn. 


disŝirita maniko ĉiam pli kuraĝe kaj pli forte. La mutulo 
plenigis la brustan kaj aliajn poŝojn kaj havante jam 
sufiĉe, komencis gaje tordi la harojn kvazaŭ tempiajn 
harbuklojn ! kaj larĝigante la barbon, imitis judon. 

Kiam li volis foriri, Lejba konvulsie haltigis lin je 
basko. La internaĵoj saltis en li pro la ekscito, la 
muskoloj de lia vizaĝo tremis, la gorĝo sekiĝis. Per la 
manoj flugantaj kiel en febro, alvokante en ekstrema 
malespero la kompaton de la fremda Dio, li montris 
al la mutulo la bildon de Kristo. 

La mutulo fariĝis serioza, li krucforme etendis la 
manojn, trapikis la manplatojn kaj puŝetante per la 
fingro Lejban en la bruston komprenigis al li, ke li 
estas farinto de tiu ĉi turmento. Li ekbalancis kolere per 
la kapo, ekspiregis pro indigno kaj montrinte baskon 
volvitan en formo de porka orelo, li balbutante foriris. 
Lejba falis sur la herbon, li sentis sin kvazaŭ dispre- 
mita per hufoj de sovaĝa besto. La perdo ne estis 
granda, sed la malespera penso, ke tio povas ripetiĝi 
ĉiunokte, dispelis dolortremojn tra ĉiuj nervoj; krevigis 
la cerbon kaj ŝiris la koron. Lejba manpremadis la 
kapon, leviĝis kaj iradis inter la arboj, ĵetadis laŭtajn 
malbenojn, minacis per la pugnoj, faladis sur la herbon 
kaj ŝiris kvazaŭ per ungegoj la malvarman (eron. 

La sekvintan tagon, profitante la okazon de pluvo, 
kiu forpelas ĉiujn de la kampo. li kuris en la vilaĝeton. 
Riwka'n li ne vidis. Ŝi veturis trans la Vistulon por 
aĉeti kokidojn. Li aĉetis iom da cigaredoj, paketon da 
mielkukoj kaj revenis senspire al la sengarde lasita 
ĝardeneto, kie, kvazaŭ vulpo ĉirkaŭita de hundoj, li 
kaŝiĝis en la budon por la tuta tago... 

Antaŭvespere la vetero pliboniĝis. La griza vualo 
ŝirminta la ĉielon volviĝis en nubojn, kiuj fluante jen 
malkovris, jen ŝirmis per faldita kurteno la ovalon de 
la luno, enkadrigitan kvazaŭ ora vitraĵo en bluan 
kupolon de grandega sanktejo. La vento iris supre, la 
teron ĉirkaŭvolvis kvieto kaj solena silento. 

En la milda disfluo de la melankolia lumo vidiĝis la 
vaste etenditaj kampospacoj, arĝentiĝintaj diversloke 
per kombiloj de stoplaroj, la blanka vojo malsupren- 
falanta per turnoj kvazaŭ brilanta skarpo, la fantastike bre- 
ĉitaj muroj dela ruinoj kaj la Vistulo dormigita en malbrila 
kiraso kun makuloj de flosoj alpremitaj al la bordo, 
sur kiuj flamis silentaj fajrujoj. De malproksime kiel 
nekompreneblaj surdigitaj paroloj kortuŝe kaj ame 
alflugis misteraj bruetoj de balanĉiĝantaj grenoj, 
timemaj susuroj de folioj sur sopirantaj arboj. 

Ravanta estis la lando kvazaŭ belega pentraĵo naskita 
en revoj, kiuj aperas en sonĝo al la emociita koro dum 
malĝojaj momentoj de adoro por la nekonata Dio, dum 
soleca meditado, kiu estas por Li preĝo. 

Sed la judo, malbenita por eterne kaj senigita je iu 
ajn plezuro, oferita viktime al la mizero, tute indiferenta 
por tiuj ĉi ĉarmoj, flarserĉis nur sian maljustaĵon 
embuskantan en ĉiu ombro, en ĉiu brueto de la belega 
nokto. 

Kaj tiu ĉi maljustaĵo ja ŝteliris al li malfavorata, 
malluma, senigita je feliĉo. 

Lejba premante konvulsie la bastonon, la buŝon kaj 
dolore la sentojn. diferencigis jam klare la svingiĝantajn 
ĉifonojn, kiuj, kvazaŭ flugiloj de vesperto, flirtis ĉirkaŭ 
la alproksimiĝanta estaĵo. 

e la judo ektremis nerve la elstaranta laringo, la 
gorĝo» vundis akra maldolĉaĵo kaj traigis lin sovaĝa 
febrotremo; li eliris el sia kaŝejo kaj renkontiĝis kun 
la atakinto sub la kruco. 

_ En interspaco de kelkaj paŝoj haltis ambaŭ kaj 
fiksis sin reciproke per enkaviĝintaj okuloj. 

— Na! — eksiblis fine Lejba, montrante cigaredon. 

La mutulo donaca'a la unuan fojon de judo, ekmiris 
komence, sed poste per karesa movo alkuris kun 
piedoj fleksitaj en la genuoj kaj kapteme akceptis la 
donacon. Lejba retiriĝinte al la rando de la krutaĵo, 
subŝovis al li, kovritan de manplato, alumetojn. La mu- 
tulo ekbruligis la cigaredon kaj komencis suĉi la fumon. 


La nuboj ĉirkaŭvolvis la lunon kaj fariĝis tiel mal- 
lume, ke Lejba vidis nur per la brulanta punkteto la 
elblovitajn lipojn kaj la pinton de nazo de sia malamiko. 

Li estis kaptita de ia superstiĉa timo, Li ŝanĝis la 
intencon kaj komencis klarigi per febraj gestoj ke en 
la apudurbaj ĝardenoj estas bonegaj fruktoj kaj tie 
oni devas ilin ŝteli. La mutulo jesis per la kapo, 
montris per gestoj, kiel li ilin deŝiras, manĝas, ŝmacis 
volupteme per la buŝo, glatumis sian ventron, konfidis 
al la judo la sekreton, kia- 
maniere oni subrampasla pali- 
sarojn, rakontis, kiamaniere 
batas lin la ĝardenistoj kaj 
kvakis per abomena ridego. 
Komenciĝis stranga senvoĉa, 
surda, preskaŭ amika inter- 
babilado. 

lli eksentis sin tiel prok- 
simaj, ke, kiam la mutulo, 
pleniginte la buŝtubeton per 
tabako, elkraĉis, leviĝis kaj 
proksimiĝis al la ĝardeneto 
kaj Lejba reflekse baris al 
li la vojon, ambaŭ konsterni- 
ĝis momenton kaj rigardis sin 
reciproke kun malfido, kvazaŭ 
seniluziigite. 

La kordoj, antaŭmomente 
agorditaj harmonie, streĉiĝis 
reziste kaj pene por eligi 
dolorigan disonancon. 

La mutulo ŝanceliĝante 
aŭtomate eltiris sian ŝtonon. 

Lejba kvazaŭ devige kon- 
traŭvole levis sian bastonon 
kaj nur dum svingo ekgrincis 
en li venĝema kolero. Li celis 
en la kapon, sed per mallerta 
frapo trafis en la randon de 
la ĉapelo kaj faligis ĝin en la 
intermontaĵon. 

La mutulo, por kiu la ĉa- 
pelo estis plej granda fiero, 
ekhurlis pro ĉagreno. Li kap- 
tis anbaŭmane la duan finon 
de la bastono kaj ili komen- 
cis barakti sur la rando de 
la krutaĵo. 

lliaj fortoj estis egale ka- 
dukaj kaj etaj. La stango 
laboris peze, malvigle kvazaŭ 
premilo en la difektita maŝino 
laboranta per resto de vaporo. 
Oni aŭdis la plirapidigitan spiregon de la mutulo kaj 
la siblantan spiron de la enkaviĝinta brusto de la judo. 

La unua baraktis forte, senkonscie pro furiozeco ; la 
pli konsiderema, kvankam ankaŭ pro ekscito tremanta 
Lejba en konvena momento delasis la bastonon. 

La mutulo ruliĝis, haltis ĉe la kruco kaj ambaŭ 
ĵetiĝis kontraŭ si kun nudaj manoj. 

Komencis lukti ĝismorte du senfortaj kadukaĵoj, du 
kriplaj mizeroj. 

Momente ŝajnis, ke tie luktas dum nokto, eltirite el 
tombo, kadavroj, ke interplektiĝas abomenaj stumpoj 
de putrantaj membroj, ronkas kaj stertoras truhavaj, 
pusoplenaj pulmoj, balbutas disŝiritaj ĉifonoj de langoj, 
kraketas putraĵo de ostoj, baraktas ŝimiĝintaj restaĵoj 
de ĉifonoj. 

En la furiozeco de la monstra lukto akriĝis ĉiuj 


Arthur Coulin: La violonistino 

gentaj plendoj reciprokaj, ekmoviĝis la venenita sur- 
fundaĵo de multjaraj incitadoj kaj kiel mordanta ver- 
maro instigis la malamon. 

La mutulo penis elŝiri la harbuklojn al la „favula 
judo“, Lejba — sufoki ĉiam fremdan por li kaj nun 


la krucon, regajnadis la ekvilibron. 
sub ili la tero kaj ambaŭ ekpendis, tenante sin je la 
sava kolono, sed jen, la kruco, 
elŝancelita dum la lukto, el- 
teriĝis kaj malsuprenfalis per 
sia tuta pezo. Ruliĝante ili 
falis, eksonoris ŝtonoj, ekĝe- 
mis la tero, ruliĝis du korpoj 
kaj kuŝiĝis senmove, senfor- 
maj kaj grizaj, kiel grandaj 
ŝtonoj. 

La kruco malsuprenŝoviĝis 
sur la deklivo kun grinca bruo 
de ŝutiĝanta sablo ĝis fine 
ĝi haltis apud ia spino, fen- 
diĝis en sia supro kun surda 
krako kaj ĝia pinto kun bruo 
falis fundon ... 

La riĉa je malnovaj reme- 
moraĵoj kaj ĉiam pli mizer- 
iĝanta urbeto ricevis novan 
vidindaĵon. 

La strange rompitan krucon 
super abrupta krutaĵo. 

Ree starigita sed jam- sen 
lado de Kristo, kiu perdiĝis 
ie, kaj sen la supra parto, ĝi 
aspektis kiel granda dubraka 


pendigilo. ia 
Rigardante tiujn ĉi dis- 
etenditajn nigrajn malbon- 


aŭgurajn trabojn en tiu ĉi 
dezerta loko, oni me povis 
rezisti la impreson, ke ĝi 
estas ia fatala signo de minaco 
aŭ averto. 

Kaj ĝis la hodiaŭa tago sur 
tiu ĉi fatala rando, kie la 
tero deŝoviĝas sub la pie- 
doj kaj la grundon sub ili 
englutas la abismo, staras 
soleca iama simbolo de amo 
disfrakasita je emblemo de 
ambaŭflanka honto, en kri- 
plula batalo neniiganta la 
reston de l'vivo de la mi- 
zeruloj jam sen tio malfavorataj de la sorto. A 

Preterpasas ĝin indiferente malatenta trairanto kaj 
nur aŭtunaj ventoj tra“lugantaj super tiu ĉi dolora fendo 
de la tero iafoje ekludas sur la randoj de la elstaranta 
arbo kortremigan melodion similan al tragedia horalo, 
en kiu brulas fajrego trasorbigita de fumo kaj nuboj 
de sango. l 

La voĉo krias, leviĝas kaj petegas de la Dio koleron 
kontraŭ krimaj manoj, ne glavon sen kulpo. == --W 

La malĝoja ĉielo silentas kaj homoj svenigitaj per 
bruo de marĉandejoj de vivo ne aŭdas la sonojn de 
la himno. 

Al kiu do kantas la vento? ... 


rako = 
Kiu divenos ? El la pola 


DRO. LEONO ZAMENHOF. 


AA TO | GESIS NS NIE PER km semu l — 


1 En la vulgara lingvo de judoj „goj“ signifas kristano. 

SPLENO 


Lujza Sumitz 


Formorta sentfluo de laca animo 
senforte riproĉas nun min... 

Dum gia dolora plendgemo pro timo 
ektremas la spleno en sim... 


Turmentaj vizioj de l' menso malluma 
la splenon sufokus en pent'... 

Kun spiro pezega en lukto mortzuma 
barakte stertoras la plend'... 


Sed larmoj ne fluas, ne ŝiras doloro, 
venkitaj la sentoj en sin'... 

La spleno mortvoke triumfas en koro 
kaj flustras profete pri l fin'... 


VEKIGO 


Lujza Sumitz 


Pri l' kruela vivdestino 
ploras multe kaj sen fino 
malespere la knabino. 


Dum ŝi plendas pri la sorto, 
en korprema sinagordo 
jen eksonas eta kordo. 


Eta kordo rave sonas... 
Al knabin' ŝi sonĝon donas 
kaj esperi ŝin admonas. 


La knabin' pri sonĝo miras... 
Kvankam ŝin la duboj ŝiras, 
tamen ŝia kor sopiras. 


. 
La sopir' de l' varma koro, 
vekiĝinte en la solo, 
revojn plektas eĉ sen volo. 


Revojn duboj vane ŝiras, 
al abismoj ŝin ne tiras, 
ĉar la koro jam sopiras. 


FI DO 


Lujza Sumitz 


Plendo, ploro, ĝem' ĉiama 
Iru for de mia koro! 

Por mi estas ŝarĝo vana 

Porti vin ĝis lasta horo. 


Sur ĉielo suna brilo 

e] post nuboj venke svarmas 
kaj vi, koro, pro la milo 

da turmentoj tamen larmas ?! 


Iru, iru for de l’ koro 
plendo, ploro, ĝemo larma! 
Vin forpelas jam konsolo 
de l' sincera amo varma, 


FONTO KAJ STONOJ 


Eugenia Tkaĉeva 


Ŝi amis. El fonto de l” pura animo 
Elŝprucis la sentoj riveretsimile, 


Spegulis ĝi verdajn salikojn de l' revoj, 


Printempaj ridetoj karesis ĝin brile. 


Ŝtonet' post ŝtoneto ... 


Li amis. Kaj venis kaj ĵetis li ŝtonojn 
De kisoj, amvortoj, pasio narkota. 
Kaj falis la ŝtonoj, kirliĝis la fonto 
Sed iĝis, ho iĝis malpura kaj kota, 


ĝis font' de animo 


Pleniĝis per lia senĉesa ŝtonĵeto. 
Sekiĝis la klara rivero de l' sentoj, 
Sur loko de l fonto — jam staras tombeto. 

Vi, de spiritoj enlogataj landoj, 
Kie vi estas ? 

Post kiuj rokaj de senlimo landoj 
Nune vi restas ? 

Kiu kruela mano de pasemo 
De mi vin prenis ?... 

la dolora de la dubo ĝemo 
Koron venenis. 

Vi, de spiritoj enloĝataj landoj 
Kie vi estas ? 

Super la kapo fantomaj kunfandoj 
Nigre majestas, 

Sonĝojn funebra sorta anatemo 
De mi forĉenis, 

la dolora de la dubo ĝemo 
Koron venenis. 


Tagiĝaj briloj, krepuskaj brulflamoj 
Jam en senlumo, 

Okulojn ŝirmas de blindeco skvamoj, 
Surdigis zumo, 

Idoj de mia fiera imago 
En tomb' ripozas ... 

Sidas mi sola sur la sarkofago, 
Lumon almozas. 

Tagiĝaj briloj, krepuskaj brulflamoj 
Jam en senlumo. 

De la inspiro purpuraj ornamoj — 
Polvo kaj fumo, 

Vojoj al Dio — fulmtondra zigzago... 
Kor furiozas!... 

Sidas mi sola sur la sarkofago, 
Lumon almozas. 

RIBELO 


Stanislaw Braun 


Kio! Mi — reĝo de lando spirita, 
Reĝej' senmorta, 

Kiun mi kreis per streĉo ekscita 
Inspir' diforta, 

Tiel profundan abismon jam falis 
De duba brulo, 

Ke la malforto eĉ sunon vualis 
Per la nebulo! 

Kio! Mi — reĝo de lando spirita, 
Reĝej' senmorta, 

Tiel nun falis post flug' ĝiszenita 

e pordo korta, 

Mi. kiu diojn iam kunegalis, 
Fariĝis nulo, 

Ke la malforto eĉ sunon vualis 
Per la nebulo ?... 


Mi reviviĝos ! Ektremos la bazoj 
De ? universo ! 

Mi vin ekskuos per diaj ekstazoj 

is la renverso... 

Super la ruboj, brulantaj per flamo, 
Super haoso 

Leviĝos nova de spirit' ornamo : 
Revo — koloso! 

Mi reviviĝos! Ektremos la bazoj 
De !' universo! 

Car jam ekstaras en sunaj topazoj 
De viv' inverso, 

Kant' super kantoj, amo super amoj 
Etern-eposo, 

Leviĝas nova de spirit' ornamo : 
Revo — koloso!... 

IN GALO 


1. A. BRATESCU-VOINESTI. 


— Kio al vi, oĉjo lorgu? Ŝajne vi havas 


ĉagrenon. 

— El 

— Sed tamen io okazis al vi? 

Jes, okazis al mi malfeliĉo ... Mi eĉ ne 
scias, kiel ĝin rakonti al vi... Vi ja scias, 


ke tra la fundo de mia korto pasas kanalo, 
la kanalo de la muelejoj. Kiam mi ne havas 
kion fari, mi fiŝkaptadas per hoko. Tie, mal- 
dekstre de la ŝtupoj (ĉar mi faris ŝtuparon 
por la baniĝo) mi havas profundaĵon, en kiun 
mi ĵetas ĉiuvespere pecon da mamaligo,? aŭ 


1 El la novelaro „Intuneric si Lumina“ (Mallumo kaj 
Lumo) de Bratescu Voinesti (1868) prezidanto de la 
Akademio Rumana, la plej granda nuntempa prozisto 
de 'a rumanoj. Liajn novelojn kaj skizojn karakterizas 
profunda psikologia analizo kaj konciza, trafa esprim- 
maniero, dank' al kiuj ĉiu lia frazo estas kvazaŭ psika 


manon da kuirita tritiko; allogilon por la 
fiŝoj... Kaj kelkfoje, kiam estas taŭga akvo, 
precipe nune, printempe, bone doniĝas, kaj 
mi kaptas... ne kiu scias kiajn fiŝegojn, sed 
finfine: karpetojn, barbiojn... Mi kaptis jam 
multfoje eĉ pli grandetajn — tiajn, kia estas 
kutima tranĉilo tabla... Vi ne estas fiŝkaptisto ; 
neniam vi prenis hokon... Domaĝe ... Ĉe mi, 
tie, estas tute bele: ombro densa kaj freŝiga, 
kaj tiu akvo milde fluanta inter la plorsal- 
ikaro... Venu foje, ke vi vidu... Nun mi havas 
kaptilojn sistemajn, kuntireblajn je bastono; 


momento eternigita dum sia funkcio. Pro tio liaj verkoj 
fariĝis trezorejo por publiko kaj lernejoj. Liaj “ĉefaj, 
plej popularaj verkoj estas kolektitaj en la novelaroj: 
„En la mondo de l' vero“. „Noveloj kaj Skizoj“, „En 
la servo de l' paco“ kaj la supre citita. 

2 Mamaligo = polento, maizaĵo. 

sed tie ĉi, en la kanalo, mi ne uzas ilin, ĉar 
tro longaj estas ili... Mi prenas vergon avelan, 
surmetas fadenon, plumbon kaj hokon, jen, ĝi 
pretas ; kaj kiam mi foriras de tie, mi survolvas 
la fadenon sur la vergon kaj metas ĝin en 
la densaĵon de vimenoj. Al tiuj densejoj kaj 
salikoj sur la bordo de la kanalo venas najt- 
ingaloj kaj kantas la tutan nokton... Tre 
multfoje, kiam mi trankvile sidas ĉe fiŝkapto, 
venas la kompatindaj ĝis mi, tute proksimen, 
ke mi povus ilin kapti per la mano, kvazaŭ 
ili estus blindaj: ili serĉas ovojn formikajn 
kaj vermojn... Kio hodiaŭ? Jaŭdo. Antaŭ- 
hieraŭ, marde, vespere venis al ni kapitano 
Delescu kun sia edzino kaj ni kune sidis en 
la vestiblo por aŭskulti ilin. Kantis ne unu, 
sed kantis dek, dekkvin; sonis la tuta arbaro... 
Kaj ĉar estis luna lumo, kvazaŭ taga, kaj 
odoris la siringoj... ni pasigis vesperon... 
demandu lin... Sed precipe unu, ĝuste en 
mia ĝardeno, en plorsaliko, kantis... Sinjor’, 
Disinjoro!... Kaj kiom da fojoj ĝi komencis, 
faris en nova maniero. Eĉ, Viktorinjo, la edzino 
de la kapitano, prenis skribilon por noti en 
vortoj ĉiujn specojn de la sonoj, kiujn ĝi 
eligis. Foje ĝi faris : fi, fi, fi, tiha ! tiha ! tiha ! 
kiau! kiau! kiau! klings!... kaj kiam ĝi finis 
per kaskado de trilaro, vere, se oni ne iĝis 
aplaŭdi ĝin, kiel primadonon... Kaj el la 
dornejo respondis al ĝi aliaj kaj aliaj... Belan 
vesperon ni pasigis, neniam mi ĝin forgesos. 
Kaj ni ĉiuj demandis, ĉu estus vere, ke ĉiuj 
vivaj estaĵoj sur la tero devenas el la sama 
trunko, kaj ke ili diversiĝis unu de la alia 
nur pelite de diversaj cirkonstancoj, kiujn ili 
trapasis, —- kiaj cirkonstancoj estis tiuj, kiuj 
povis igi la najtingalon por atingi tian kan- 
topovon, kaj la krekson ekzemple por hirii, 
kiel poŝhorloĝo streĉata? Granda mistero! 
E!... Je la dekdua foriris la gastoj, kaj la 


edzino de la kapitano, dirinte al ni bonves- 
peron, ĵetis kison al la plorsaliko, kriante: 
„Qis revido, karuleto, morgaŭ vespere !“ 


Kaj ili venis ankaŭ ĉi vespere; sed en la 
saliko ne plu kantis la najtingalo... aŭdeblis 
en la arbaro, trans la kanalo, tuta aro; sed 


tie ĉi ne... Ni pensis, ke eble ĝi trovis al si 
parulinon, kun kiu ĝi formigris en la arbaron ; 
kaj ni penadis rekoni ĝin pri la kanto; sed 
aŭ ili estis tro malproksime, kaj ni ne povis 
distingi ĉiujn sonojn, aŭ ne kantis ĉiuj sam- 
maniere; sed afero certa, ke unu sono man- 
kis; ni ne aŭdis eĉ unu kanti : klings ! klings ! 
Tiun ĉi ni ne aŭdis kaj vidu pro kio... 
Hodiaŭ matene, ne havante laboron, mi iras 
malsupren al la rivereto. Antaŭan tagon mi 
lasis la kaptilon tie en la densaĵo... Mi ĝin 
serĉas : nenio. Mi diras: jen ke iu ĝin for- 
ŝtelis ! Rigardante"pli bone, mi ekvidas ĝin pli 
malproksime, surtere. Mi volas ĝin levi: la 
fadeno estas devolvita de la stango kaj plek- 
tita sur la vimenon. Mi ektiras la fadenon kaj 
kion mi vidas ? Kvazaŭ eĉ nun tio ŝirus mian 
koron... Mi lasis la vermon sur la hoko de 
P kaptilo ; kaj la kompatinda najtingalo, ser- 
ĉante manĝaĵon, englutis la hokon!... Ho la 
bedaŭrinda! kiom ĝi devis barakti, kiom ĝi 
devis suferi. Nun ĝi kuŝas morta, kun flugiletoj 
etenditaj, kaj sur la etaj okuloj, kiel du nigraj 
perloj, svarmas la formikoj... Je mia honoro! 
Estas tiaj okazaĵoj absurdaj, kiuj konfuzas la 
menson, detruas la kredon... Aŭdu vi, morto : 
kun, la hoko pikita en la gorĝeton, ĝi kiu aŭdigis 
tiujn sonojn diajn! Aŭdu vi kiel mi rekom- 
pencis tiun birdeton senkulpan, pro ke ĝi 
amuzis nin per sia voĉo! Memorante pri ĝi, 
venas al mi la freneziĝo; sed sciu, la frene- 
ziĝo!... Ah! tiuj nigraj okuletoj, sursvarmitaj 
de formikoj!... «Kun la permeso de l'aŭtoro el 
la rumana ; TIBERIO MORARIU 


E L 


"OLIVER TWIST” 


CHARLES DICKENS 


ata ĉambro, en kiu manĝis la 
knaboj, estis granda ŝtona 
halo, kun bolilo je unu fino, 
el kiu la direktoro, vestita 
laŭ tiu celo per antaŭtuko, 
kaj helpata de unudu virinoj, 
elkuleris la kaĉon jela manĝ- 

y horo. Da tiu festena miksajo 
ciu u knabo ricevis unu pelvplenon, kaj neniom 
plu — krom je okazoj de gianda publika festo, 
kiam li ricevis aldone du uncojn kaj kvaronon 
da pano. La pelvoj neniam bezonis lavadon. 


La knaboj poluris ilin per la kuleroj ĝis ili 
brilegis, Fininte tiun agadon, (kiu me okupis 
multe da tempo, ĉar la kuleroj estis preskaŭ 
tiel grandaj kiel la pelvoj) ili sidadis rigard- 
egante la bolilon, per tiel avidaj okuloj, kvazaŭ 
ili povus elmanĝi la brikojn mem, el kiuj ĝi 
estis konstruita, dume okupante sin je fervora 
suĉado al la fingroj, kun la celo kapti iujn 
vagajn ŝprucaĵojn de kaĉo kiuj eble ĵetiĝis tien. 
Knaboj kutime havas bonegajn apetitojn. Oliver 
Twist kaj liaj kunuloj suferis la torturojn de 
malsatego dum tri monatoj; fine ili fariĝis tiel 


mangavidaj kaj sovagaj pro malsato, ke iu 
knabo, alta laŭ sia aĝo, kaj nekutimiĝinta al tia 
afero, (ĉar lia patro estis havinta malgrandan 
restoracion) sugestetis kaŝe al siaj kunuloj, ke 
se li ne ricevos ĉiutage pluan pelvon da kaĉo, 
estas timeble ke li iunokte okaze manĝos la 
knabon kiu kutimas dormi apud li, kaj kiu 
okaze estis malfortika kaj tre juna. Li havis 
sovaĝajn, malsatajn okulojn; kaj ili plene kredis 
al li. Konferenco okazis; oni lotis por decidi 
tion, kiu almarŝu al la direktoro tiun vesperon 
post la manĝo, kaj petu pluon ; kaj tio allotiĝis 
al Oliver Twist. 

Venis la vespero; la knaboj ĉetabliĝis. La 
direktoro, en sia kuirista vesto, starigis sin apud 
la bolilo; liaj senhavaj helpantinoj viciĝis 
post li; la kaĉo estis disdonita; kaj longa 
manĝbeno estis dirita super la malgrandaj 
porcioj. La kaĉo malaperis; la knaboj inter- 
flustris, kaj palpebrumis al Oliver, dum liaj 
apudsidantoj kubutumis lin. Kvankam nur 
infano, li estis malespera pro malsato, kaj 
malkonsidera pro mizero. Li leviĝis de la 
tablo; kaj, alproksimiĝinte al la direktoro, 
en mano kun, pelvo kaj kulero diris, iom timigate 
pro sia propra malprudento : 

„Se plaĉas al vi, sinjoro, mi deziras plu.“ 

La direktoro estis dika, sama viro; sed li 
tre paliĝis. Li rigardegis en narkota miro la 
malgrandan ribelanton dum kelkaj sekundoj, 
kaj poste premtenis por subteno la bolilon. 
La helpantinoj estis paralizitaj de miro, la 
knaboj de timo. 

„Kion?“ fine diris 
forta voĉo. 

„Se plaĉas al vi, 
sinjoro“, respondis 
Oliver, „mi deziras 
plu“. 

La direktoro celis 
frapon al la kapo 
de Oliver per la ku- 
lerego ; brakligis lin, 
kaj laŭte kriis por 
alvoki la pedelon. 

La administrantaro 
estis sidanta en so- 
lena diskutado kiam 
S-ro Bumble, forte 
ekscitita, kuregis en 
la ĉambron, kaj, al- 
parolante la sinjoron 
en la alta seĝo, diris: 

„S.roLimbkins, par- 
donu al mi, sinjoro, 
Oliver Twist petis 
plu!“ Estis ĝenerala 
eksalto. Konsterno 
montriĝis sur ĉiu 
vizaĝo. 


la direktoro, per mal- 


Charles J. Palmiĉ 

„Petis PLU!“ diris Sro Limbkins. „Trank- 
viligu vin, Bumble, kaj respondu klare al mi. 
Cu estas vere, ke li petis plu, manĝinte la 
porcion allotitan laŭ la regularo ?“ 

„Li tion faris, sinjoro“, respondis Bumble. 

„Tiu knabo estos pendigita“, diris la sinjoro 
kun la blanka veŝto. „Mi scias, ke tiu knabo 
estos pendigita“. 

Neniu kontraŭdiris la opinion de la profetema 
sinjoro. Okazis vigla diskutado. Oni ordonis, 
ke Oliver estu tuj malliberigata; kaj la morg- 
aŭan matenon afiŝo estis fiksita sur la ekstero 
de la pordego, proponanta rekompencon de 
kvin funtoj al tiu, kiu senigos la paroĥon je 
la respondeco pri Oliver Twist. Alivorte, kvin 
funtoj kaj Oliver Twist estis proponitaj al iu 
viro aŭ virino kiu deziras lernanton ĉe ia 
metio, komerco, aŭ profesio. 

En la angla: LOUISE BRIGGS 


OLIVER TWIST PETAS PLU (Noto de la tradukinto.) 

En sia verko „Oliver Twist“, la fama romanisto 
Dickens malkaŝis la mizeran staton de la infanoj en 
la tiamaj ŝtataj institucioj por senhavuloj, kaj kreis 
profundan senton pri tio tra la tuta Anglujo. Li trafis 
la celon. Nuntempe la infanoj kiujn la Ŝtato devas 
prizorgi loĝas en „Apartaj Hejmoj“, t. e. ne en la 
loĝejoj de plenaĝaj senhavuloj. lli estas bone nutrataj, 
vestataj, kaj edukataj, kaj havas plenan ŝancon pri 
sukcesa kariero. Rigardante tiujn infanojn, oni realigas 
al si la grandegan ŝuldon de la angla popolo al 
Charles Dickens, kies kuraĝo kaj genio instigis tiun 
necesan reformon. 


Tagigo ĉe bordo de lago 

D 


EINA VERSPARO EN ESPERANTAJ POEMOJ 


W. KENN 


Oni tre ofte trovas en ĉina poemo vers- 
paron, en kiu la poeto metis du versojn tute 
paralelajn, tute ekvilibrajn kiuj korespondas 
unu la alian je la nombro da vortoj kaj sila- 
boj. je la gramatiko, kaj plie, je la komuna 
karakteriza speco al kiu la vortoj apartenas. 
Ekzemple: 


Kaj sur mi bruadu ombra kverko. 


Por doni al ĝi pariĝon oni simple skribas 
alian verson sesvortan enhavantan ses sila- 
bojn. Car la ĉinaj vortoj estas unusilabaj, tio 
plifaciligas kaj bone ordigas la aferon. Sed 
rigardu ke „kaj“ estas konjunkcio, „sur“ pre- 
pozicio, „mi“ pronomo, „bruadu“ verbo, 
„ombra“ adjektivo kaj „kverko“ nomo, la 
poeto do nepre devas aranĝi la ses vortojn 
de la pariĝa verso tute en la sama gramatika 
ordo kian la unua havas, nome: la unua 
vorto devas esti konjunkcio, la dua prepo- 
zicio, la tria pronomo, k.t. p. Kaj plie ĉar 
„kverko“ estas nomo materia kaj ankaŭ 
nomo de kreskaĵo, oni do devas ĝin ne 
parigi 1-e, per nomo propra, kiel: Jozefo, 
Romo, aŭ per nomo abstrakta, kiel: beleco, 
senco, kaj 2-e, per nomo de aliaj objektoj, 
kiel spegulo, venteto. La vorto plej taŭga por 
nia malfeliĉa poeto de certe estas unu el la 
sekvantaj: rozo, herbo, palmo, pomo, abio, 
pino, folio, burĝono, k.t. p., k.t. p. Ankaŭ, 
ĉar „ombra“ estas vorto adjektivigita, estas 
multe pli bone ĝin parigi per „vizaĝa“, „so- 
norila“, „vanga“, ol per „bela“, „blanka“, 
„simpla“. Ofte oni uzas vortaron enhavantan 
aron da vortoj klasifikitajn en grupoj natura, 
geografia, homa, arta, scienca, religia, konst. 
ruaĵa, instrumenta, botanika, zoologia, k. t. p., 
k. t. p. Tian regulon oni aplikas pli severe al 
la nomo. La prepozicion, la konjunkcion kaj 
ĉiujn adverbojn — krom la maniera — oni 
metas en unu sama grupo. Do, oni povas 
koncepti la formon de ĉina versparo legante 
la sekvantajn liniojn : 


Ŝanĝema nubeto brodaĵo fariĝas, 
Serena rivereto ĉenon similas. 


Okeidente, kun nego” blanka sur la monto 
Staras fortikaĵo tri-urba; 


Jen sude, trans rivero blua de l' lago 
Etendas sin ponto mil-metra. 


En la unua momento tio certe teruras la 
fremdulojn. Sed, ne timu, tio ja ekzistas kelk- 
foje en Esperantaj poemoj! Mi citu poste. 
Mi volas unue fari pri ĝi mallongan klarigon. 

S-ro John Francis Davis, la granda ĉino- 


logo, tion, la ĉinan versparon, dividis en 
tri klasoj: la sinonima, la antiteza kaj la 
sinteza. Pri ĝia deveno oni povas diri ke ĝi 
estas rezultita de la emo de pareco kaj ordo 
en ĉina tradicio. Laŭ nia legendo subtenas la 
universon du elementoj, la pozitivo kaj la 
negativo. Homaj prapatroj estis du, la unu, 
la viro, la alia, la virino. Tio sekve donis 
al ĉio tendencon parecan, produktante gran- 
dan efikon en ĉio, ĉie, ĉiam, ĉiel. Eĉ dum 
la edziĝo ĝis nun, la liston de doto oni 
registras ĉiam en paroj da objektoj: paro da 
arĝentaj kandelingoj, paro da spegulegoj, 
k. t. p. Se oni neniel povas enskribi la paron, 
oni uzas la vorton „tuto“: „tuto da tablo 
marmora“, anstataŭ „unu“, kiu al ili signifas 
„sola“ kaj nefeliĉa. Jam en nia tre malnova 
literaturo (antaŭ 1.000 a. J. K.) ekzistas paro 
kaj ripeto de frazoj, en kies evolucio el- 
kreskis poste la hodiaŭa versparo. Ni trovas 
similecon tian ankaŭ en la literaturoj hebrea, 
greka, kaj Esperanta : 


Kaj Dio diris, „Estu lumo“, ... Kaj Dio vidis la lumon. 
... Kaj Dio diris, „Estu firmamento“, ... Kaj Dio 
faris la firmamenton . (Malnova Testamento.) 


Al Abraham naskiĝis Izaak; kaj al Izaak naskiĝis Jakob; 
kaj al Jakob naskiĝis Jehuda kaj liaj fratoj; kaj al Jehuda 
naskiĝis Farez kaj Zapa de Tamar; kaj al Farez naskiĝis 
Hesron; kaj al Hesron naskiĝis Aram. (Nova Testamento.) 


Milda respondo kvietigasjkoleron, sed malmola vorto 
ekscitas koleron. (La Sentencoj de Salomono.) 


Kiom da tempo kaj laboroj estas perdataj por la eller- 
nado de fremdaj lingvoj, . . . Kiom da tempo, laboroj 
kaj materialaj rimedoj estas perdataj por tio ... 


(Zamenhof. „El la unua libro de la lingvo Esperanto“.) 


La versparo efektive havas sian devenon 
en tiaj ripetitaj frazoj en la malnova literaturo, 
kiu fariĝis la trunko, kun aspekto granda, 
simpla, majesta, dum la literaturo pliposta 
fariĝas la floro, bela, ĉarma, harmonia — oni 
tion ekvidas ĉe la versparo. Pro la efiko de 
la tradicia tendenco pareca, sub la regulo de 
evoluado literatura, la versparo estas kres- 
kinta kaj tenas sian lokon alte en la ĉina 
poezio same kiel en la prozo — tian aferon 
la europanoj eble ridetas. Sed rimarku, ke 
en Esperantaj poemoj ĝi ankaŭ okazas kaj 
nun mi citu: 

Malgranda ŝipeto 
Kun blanka veleto ... 


Sed venis ventego, 
Fariĝis ondego — 


Kaj homo nizera 
Kun kredo sincera ... 


Kusas somero la varma 
Sur via rozeta vangeto, 
Kusas la vintro malvarma 
En via malgranda koreto. 


(Heine — F. de Kanaloŝŝy-Lefler.) 


Tio ja estas bona ekzemplo de bela Esper- 
anta versparo. Ĝi eĉ ekzistis en malnova 
tempo — sin trovas en la Fundamenta Kres- 
tomatio. Ankoraŭ estas kelkaj aliaj, la nomojn 
de iliaj aŭtoroj, tre bedaŭrinde, mi ne povas citi. 


Li ridegas je la nuboj, 
Li ploregas pro la ĝojo. 
L' animo estas rompita. 
La ĝojo mortis trompita. 


Regno konata 

Al progresuloj ! 
Tero benata 

De l' pacienculoj ! 


Ankoraŭ estas multaj kiuj, kvankam ne 
similas la antaŭ-cititajn, tamen estas bele 
paraj : 

De lingvo, por la lipo, 
De amo, por la koro! 


Jen, mi vivas por Maruŝka, 
Jen, mi mortos por Maruŝka. 
Joska, kial por mi vivi ? 

Joska, kial por mi morti ? 


Sed neniam mi trovas paron pli belan kaj 
pli bone elpensitan ol la jenan: 


La vestojn ŝiras frosta vent', 


La korojnitordas larma sent (J. Baghy.) 


Mi devas 'pretendi ke la poeto metis kun 
bona intenco sian duverson en ĉarma, bela, 
harmonia paralelo kaj ke li havas ĝuste la 
saman penson kiel la ĉinaj poetoj, ne parol- 
ante pri tio ĉu li konas la ĉinan lingvon. Li 
tute ne skribis tion senintence. Ankoraŭ estas 

alia poeto, kiu posedas la saman talenton kaj 
kiu skribas tre ofte versparojn vere ĉinajn. 
Mi permesu al mi citi ilin : 


Blovas ventet' de vespero 
Plaúdas ondet' de rivero. 


Super lag' nebul' volviĝas, 
Rampas kiel fum' 

Super akvo arb' kliniĝas 
Brilas pala lum'. 


Sun” leviĝis — jen ridetas, 
Park' vekiĝis kaj ripetas. 


Ĉiam kaj ĉie mi trovas ĉarman kaj bele 
verkitan versparon en la nuntempa Esperanta 
poezio, multe pli facile ĝin trovi nuntempe 
ol en la epoko zamenhofa kaj mi, laŭ vid- 
punkto de orientano, rimarkas ke la Esperanta 
literaturo jam estas enirinta novan epokon, 
epokon multe pli florantan, kun karaktero kaj 
gusto alia, malsimila al la antaŭa, ĉar, se 
mi tre zorge kaj atente ĝin ekzamenas kaj 
analizas, mi povas pretendi ke la epoko 
hodiaŭa tute similas nian epokon de la „Ses 
Dinastioj“ (200 p. J. K.) en kiu naskiĝis kaj 
iom post iom floris la versparo, dume, la 
epokon zamenhofan mi povas kompari kun 
nia unua literatura epoko (1.000 a. J. K.) kiu 
posedis karakteron grandan, simplan kaj 
majestan. Kaj nun venas mi al du konkludoj: 

1-e, ke la Esperanta literaturo en sia evol- 
uado havas ĝuste la saman tendencon kaj 
direkton kiel la literaturo ĉina, kies belecon, 
historion kaj lingvan valoron neniu povas 
ignori. 

2-e, ke la Esperanta literaturo posedas 
veran universalecon kaj internaciecon, en kiu 
ekzistas eĉ la ĉina versparo, bela, harmonia, 
ordema sed nekonata al multaj landoj. 


MODERNAJ ROBINZONOJ 


TEODORO SCHWARTZ 
(Daŭrigo — 5) 


V. ĈAPITRO. 


La unuaj malhelpoj. 


Tiu ĉi ĉapitro montras, ke la antaŭenirado, kiel 
ĝenerale en la vivo, tre malrapide okazas. 


La eksterordinara vagonaro haltis. Jen la 
ekirpunkto de nia vojaĝo! Ni desaltis kaj ra- 
pide elmetis nian havaĵon. Paralele kun la fer- 
vojo estis unu rivereto, nome: Ĉornoj Urjum. 
Laŭ la programo ni devis transiri ĝin. Sur la 
landkarto ĝi estis desegnita, kiel eta rivero, 
kies transiron nenio malhelpas. Tiom pli 


da malhelpoj ekzistis reale. Ni intencis tuj 
antaŭeniri kaj fari kelkajn verstojn, sed apenaŭ 
ni marŝis kelkajn centojn da paŝoj, ni trovis 
anstataŭ rivereto: ŝaŭmantan, bruegan, po- 
tencan riveregon, 

„Neniam ni transiros ĉi tiun monstron!“ 
kriis longegulo, al kiu ni donis la epiteton 
„grandbuŝulo“, kiun titolon li vere meritis 
poste. Ni ĉiuj konvinkiĝis, ke engluti ni ne 
povas la riveron, ponto ne ekzistas. Ne restis 
io alia, ol konstrui tendon. Apud la fervojo 
ĉe lageto ni starigis ĝin. Ni havis mal- 

grandan, akvofirman tendon, en kiu dek per- 
sonoj povis retirigi. Pluvis bele, egalmezure, 
konstante. Ni estis jam tiel malsekigintaj, 
ke ni sentis la korpon saliva, mucida, mal- 
seka spongo. 

Kontraŭ la malsekeco fine Dolfi havis bonan 
ideon. 

„Senŝeligu la arbojn kaj la ŝelo servos kiel 
kontraŭakva kovrilo.“ 

Ni komencis. Komence iomete mallerte ni 
laboris, sed poste per akrigitaj lignopecetoj 
la laboro prosperis. La basto faris bonan 
servon,ni estis defenditaj kontraŭ la senĉesa 
pluvo, sed nia humoro estis kiel antaŭe: mal- 
dolĉa, nebula. La senŝeligitaj nudaj arboj 
aspektis, kvazaŭ misteraj grandaj kandeloj. Ili 
estis la solaj atestantoj de nia malbenita 
situacio. 

Kion fari? kio helpos? Kelkaj centoj da 
paŝoj kaj grandega monta rivero terure bru- 
ante baras la vojon. Kiamaniere atingi la 
alian bordon? Respondon neniu povis doni. 
Pro konsiloj ni vizitis ankaŭ la fervojlabor- 
istojn troveblajn en la ĉirkaŭaĵo. lli diris nur 
tion, kion ni jam delonge sciis. Ponto ne 
ekzistas, Unu ponto ja estas, sed 150 vestojn 
malproksime, suddirekte. La rivero estas nur 
pro eksterordinaraj pluvegoj tiel granda, sen 
tio ĝi estas ordinare trairebla eĉ por infanoj. 
Mil- kaj milfoje ni demandis: „Kiamaniere ni 
povus veni la transan bordon ?“ „Se la akvo 
pli malaltiĝos“ — oni respondis. 

„Kaj se monatlonge pluvos?“ „Oni devas 
monatlonge atendi“ — estis la apatia res- 
pondo. 

„Kontraŭ la dioj vane oni batalas!“ diris 
Goethe. La verecon de tiu ĉi sentenco ni 
sentis, kiam ni vidis, ke pluvas, pluvas, sen- 
interrompe pluvas. La plimulto estis tre nerv- 
ema kaj kelkaj volis provi la transiron spite al 
ĉiuj malhelpoj, aliaj de ia savanta propono, 
aŭ de la veterŝanĝo esperis la solvon. Mal- 
feliĉe, kvankam jam estis monato Junio, la 
rivero estis tiel malvarma, ke oni ne povis 
eĉ dum sekundoj teni la manojn en ĝi. Pri 
longdaŭra laboro en akvo eĉ paroli estis vane. 


Atendi — estis la sola kaj plej komforta 
solvo. 

La sekvinta tagiĝo donis novan malagrabl- 
aĵon. Krioj, ekscititaj rimarkoj rompis la 


silenton. La deĵoranto tremante rakontis, ke 
du kadavroj kuŝas sur la fervojreloj. Du ĉe- 
valojn nokte transiris la vagonaro. Kiu spertis, 
ke en tia distrikto kiel grandvalora trezoro, 
amiko kaj 
tiu komprenos la malfeliĉon, kiu trafis nin. 
Se ne du ĉevaloj, sed kvar homoj estus mort- 
intaj, ni ne estus tiel konsternitaj. Kio kaŭzis 
la malfeliĉon? oni povis konjekti. Mi jam 
menciis, ke la plej diversaj homoj kunvenis 


kunhelpanto estas la ĉevalo, nur. 


en la ekironta “societo. Inter ni estis kelkaj 
urbanoj, kiuj neniam vidis ĉevalon el prok- 
simo. Pri la zorgado de l' ĉevalo ili kompren- 
eble ne havis eĉ ideon. La estinta husaro, kiu 
organizis la ĉevalaferojn, kiel reĝo eldonis la 
ordonon : „Ĉiujn ĉevalojn kunligi, piedojn ka- 
teni kaj poste lasi ilin, ke ili paŝtiĝu.“ 

La ĉefĉevalmajstro montris, kiamaniere oni 
devas la ĉevalojn kateni, ke ili ne forkuru. 
Sed kelkaj el ni ne havis la deziritan spert- 
econ. lli, kiel filozofoj, sciis, ke ne estas 
agrable suprenlevi la ĉevalpiedojn, se oni 
ne estas asekurita kontraŭ la piedbato de 
ĉevalo. * 

Verŝajne la ĉevaloj ne estis pej bone kun- 
ligitaj, la ŝnuro defalis kaj la ĉevaloj dis- 
vagadis. Du ĉevaloj estis sur la reloj, kiam 
tre malrapide venis la vagonaro. Proksimiĝ- 
anta vagonaro en arbaro, per siaj lumantaj 
okuloj povas timigi eĉ homojn, tiom pli ĉe- 
valojn, kiuj — laŭ nia scio — unuafoje vidis 
vagonaron. La tragedio okazis, la sanglageto 
montris la katastrofon neripareblan. Ni mal- 
benis la sorton, sed helpi ni jam ne povis. 

Malgraŭ la pluvego, malgranda societo iris 
al la rivero por vidi, ĉu ne estas eble el- 
pensi ion saĝan. Per ŝtonĵetado ni provis ek- 
scii la larĝecon de la rivero. La rezultato 
estis 42 metroj. 

Dum la interparolado, agronomo rakontis, 
ke li servis dum la milito ĉe iu laboristgrupo 
kaj tiutempe li vidis, kiel rapide oni konstruas 
ponton. Li klarigis ankaŭ la facilan konstru- 
manieron. Naĝantan ponton, sen fundamento 
ni devus fari. La skeleton oni devas kunmeti 
sur la bordo kaj post la fiksado de unu 
parto puŝi ĝin en la akvon. Se la skeleto 
estas pli longa ol la larĝeco de la rivero, la 
alia finaĵo alkroĉiĝos ĉe la transa bordo kaj 
la ponto estas preta. 

Ni nur duone komprenis la planon, sed li 
per desegnoj, skizoj, per alumetoj, tiel kon- 
vinke klarigis ĉiom, ke finfine ankaŭ ni ko- 
mencis kredi. 

Vespere estis granda interkonsilo pri la plano. 
La humoro estis malbona, la pesimismo ven- 
kis ĉiurilate. Tre severajn ordonojn ni eldonis. 
Ni decidis starigi noktgardantojn, ke ni evitu 
en estonteco la malagrablajn surprizojn. Pri 
la pontkonstrua plano la opinioj estis diversaj. 

La skeptikuloj diris, ke plej bone estas 
atendi ĝis la akvo malaltiĝos. „Sed se 
monatlonge pluvos, ni monatlonge atendos ? 
— demandis kelkaj. La plimulto decidis ko- 
menci la laboron. 

„Sed ĉiu laboru!“ kriis grandbuŝulo. „Ni 
deklaru la ĝeneralan labordevon !“ aldonis aliaj. 

Nur Sepi-n kaj Dolfi-n oni absolvis de la 
laboro. Ili ricevis la kuiristan oficon. 

Noktmeze post la dekdua horo estis mia devo 


gardi la tendaron. Mi havis tempon por pri- 
pensado. Ĉu iam mi kuŝos sur kusenoj? mi 
demandis min ... 

La tendarfajro apenaŭ brulis kaj volis pro 
la malseko estingiĝi, kiel — mia espero. 


VI ĈAPITRO. 


La transiro. 


Vi legos ĉi tie la grandajn fortostreĉojn, per kiuj eble 
montojn oni povus ekmovi. 

Matene, je la kvara horo okazis la vek- 
iĝo. Nur la suno estis pli diligenta ol ni, ĉar 
ĝi pli frue leviĝis. La arboj estis troŝarĝ- 
itaj de la akvo. Se oni tuŝis ilin, kvazaŭ 
pluvego komencis fali de la folioj. La tero 
estis mola, tiel ĝi plensuĉiĝis per akvo. 

La malfacila laboro komenciĝis. La grandan 
silenton de l' virga „tajga“ ni rompis per 
hakila, segila bruo. Kun granda fervoro ni 
laboris. Ekzistis inter ni kelkaj, kiuj ĝis nun 
neniam gustumis la fizikan laboron. Ce ili la 
granda fortvolo kaj ambicio anstataŭis la 
mankantan lertecon. Ce ĉiuj fizikaj laboroj 
estas grava la spertula uzo de l' instrumentoj, 
kiu plifaciligas la laboron kaj helpe de kiu 
per duonforto oni povas atingi duoblan suk- 
ceson. Mi devas konfesi, ke kelkaj el ni 
tute ne konis la principon de la fortekonomio 
kaj la lertuloj ofte ironie ridetante rigardis, 
kiamaniere la idealista advokato tenas en siaj 
manoj la hakilon. Malicaj rimarkoj ankaŭ 
ne mankis. | 

La 15 metrojn longajn detranĉitajn arbojn 
vere per superhoma peno ni sukcesis porti 
al la bordo. 13—14 personoj portis kelk- 
foje tian arbon, tamen ni sentis ofte, ke 
nia ŝultro ne eltenas la ŝarĝon kaj disromp- 
iĝos. Tri longajn trabojn ni kunmetis kaj tio 
donis la longecon 
de la ponto. 

Ni ofte sentis la 
mankon de plena 
teknika ekipado. Ni 
ne havis sufiĉe 
grandajn fernajlojn, 
tial ni laboris per 
lignaj najloj kaj bar- 
iloj. Dumtage 12 
hora laboro kaj 
post tri tagoj ni 
jan fiere rigardis 
la rezultaton: la 
pontskeleto prete 
kuŝis sur la bordo. 

Dum la trolaci- 
ganta laboro ni mal- 
multe observis la 
veteron. Ĝi estis 
vere freneza. Jen 

serene blua ĉielo, la suno brilas, jen subite 
fariĝas pluvego. Kiel grandmonda sinjorino 
dekfoje vestiĝas dumtage, tiel la kaprica vetero 
sanĝiĝis dekfoje. 

Sed ni apenaŭ okupiĝis pri la veterŝanĝ- 
iĝo, ĉar nur la ponto nin interesis. Se nia 
plano sukcesos ... Se la ponto estos sufiĉe 
forta kaj longa : la unuan grandan malhelpon 
ni venkis. La unua venko alportas la aliajn : 
ni opiniis. : 

Grandaj preparoj estis necesaj, kiam ni volis 
puŝi la ponton en akvon. Ĉiuj estis mobiliz- 
itaj. La partizana komandanto mem ĉeestis 
kaj donis al ni 20 kozakojn, kiel helpantojn. 
Ni intencis glitigi la skeleton per glataj arboj 
sur akvon. 

La agronomo, kiu faris la planon, donis 
ordonojn. „Fiksu per ŝtonoj kaj ŝnuroj la 
antaŭan parton de la ponto!“ 

„Tenu en viaj manoj tiun ĉi 

„Kial vi ne laboras ?“ 

„Mi laboras, sed la kozakoj faras nenion.“ 

„La ŝnuro ŝiriĝis !“ 

„Venu tri homoj ĉi tien!“ 

La ordonoj kaj kontraŭordonoj estis mult- 
nombre aŭdeblaj kaj kun granda intereso 
ni atentis, kiamaniere turnas la akva forto la 
ponton al la alia bordo Timante, ke la 
ponto ne estos sufiĉe longa, ankaŭ meze ni 
retenis ĝin per dikaj metalfadenŝnuroj kaj nur 
malrapide ni lasis ĝin turniĝi. Laŭ ĝenerala 
scio la ligno estas pli facila ol la akvo kaj ĝi 
restas surface de l' akvo. Sed ĉe nia ponto 
ne tiel okazis, kiel ni lernis en la fizika lerno- 
libro. La ponto faris potencan malhelpon al 
la antaŭenirantaj akvamasoj kaj mirigite ni 
rimarkis, ke la mezan parton de l' ponto 
la akva forto premas sub la akvon Ni vidis 
nur la antaŭan kaj malantaŭan parton, la 


metalfadenon.“ 


Giovanni Segantini : Naturo 

mezo estis 40—60 centimetrojn profunde en 
la akvo' 

Tiu ĉi cirkonstanco malebligis la pluan 
laboron. Ĉio estis vana. La laboro kaj forto- 
streĉo ŝajne perdiĝis. Unu eblaĵo estis savi 
la situacion: per subkonstruaĵoj suprenlevi la 
mezan parton. Sed la glacie malvarma akvo 
ne permesis la laboron. 

„La malsukceso malofte promenas sole kaj 
kiu kuŝiĝas kun sinjorino Zorgo, tiu ankaŭ lev- 
iĝas kun ŝi.“ diras burjata proverbo. Profunde 
deprimis nian fizikan kaj moralan forton la 
malsukceso kaj ni baldaŭ ricevis €ĉ novajn 
sortobatojn. 

Kiam la partizana komandanto vidis, ke 
nia plano malsukcesis, li deklaris, ke li re- 
prenas la donitan mandaton. Li scias, ke ni 


jam perdis du ĉevalojn, tial li repostulas 
ankaŭ la donacitajn ĉevalojn. Ciu povas iri 
kien la okuloj vidas, aŭ povas resti kiel 


laboristo ĉe la partizana armeo. 

Interne ni tre ekscitiĝis pri la nova mal- 
bono, sed ni devis resti prudentaj kaj provi 
aliigi la decidon per marĉando. Dum la inter- 
parolado klariĝis, ke la afero havas pli 
profundan kaŭzon. La komandantaro ŝanĝis 
entute la originalan planon. Pro la japana 
danĝero ili volas ankaŭ por plenaj armeoj 
ebligi la praarbaran vojon. Grupo da rusaj 
ekspertizistoj faros la karton kaj, laŭ ĝi, labor- 
istoj preparos la difinitan vojon. Ni povas 
resti kiel simplaj laboristoj kaj nia tasko 
estis fari ireblaj por ĉaro la unuajn 40 verst- 
ojn. Post plenumo de tiu tasko ni havas la 
rajton iri tra la praarbaro. 

„Sed sen ĉevalo ni ne povas labori |!“ 
„Kiu portos la nutraĵon?“ — intermetis nia 
deputito. 

„La ĉevaloj mankas ankaŭ al la partizanoj 
mem. Niaj husaroj batalas sen ĉevaloj“, — 
respondis la komandanto. Post longa priparol- 
ado tamen li lasis ĉe ni dek ĉevalojn. 

„Kiu ne estas kontenta pri mia decido, 
tiu povas reiri.“ 

Nun ni vidis, kiel enradikiĝis la ideo de la 
praarbara vojo. Nur kvin personoj decidis re- 
iri. 

lli provis konvinki ankaŭ nin. „Ĥimero 
estas via plano! Neniam ĝi prosperos, ĝi nur 
pereigos vin.“ Sed ili vane parolis. 

Foje mi vidis amerikan teatraĵon: „Super- 
akvego“ estis la titolo. En tiu ĉi dramo, kiam 
la espero savi la vivon jam malaperis, la homoj 
estas afablaj, amindaj, ĝentilaj. 

Mi ne spertis, ke la proksimeco de l' morto 
plibonigas la homon. La memamo regas ĉiam 
ĉe la plej granda parto. Mi rememoras, kvankam 
la reirantoj sciis, ke ni ludas kun la morto 
kaj eta aĵo povas eble savi vivojn, du el ili 
„forgesis“ redoni kelkajn ilojn kaj nur nia 


rajdanta patrolo, atinginte ilin, povis ĉion re- 
akiri de ili. 

Nia vivo estis plena de okazaĵo kaj ĉiu 
momento donis novan surprizon Kiam ni 


matene rigardis la riveron, la ponto jam ne 
ekzistis. Dum la nokto la fluo tiel grand- 
iĝis, ke la tri metalfadenŝnurojn la forto de 


la akvo disŝiris kaj la ponton kunportis. Kiel 
ni poste aŭdis, nia ponta konstruaĵo detruis 
la bonan ponton, kiu ekzistis 150 verstojn 
sude de ni. Nia granda laboro ne nur ne 
utilis al ni, sed nur malutilis al aliaj. 

La epizodo finiĝis kaj nova laboro komenc- 
iĝis, sed nun sub la gvidado de l' rusa maj- 
stro Ni provis konstrui ordinaran ponton. La 
lignojn oni devis porti de proksima loko. Sed 
la nova konstruo ankaŭ ne sukcesis, ĉar 
la rapida fluo ĉiam dronigis la lignojn. 

Dumtempe ni ricevis boatojn. Kia ĝojo! 
Ni komencis fari pontonon. Unufoje ni vere 
atingis la alian bordon, sed dum la reveno 
la ondoj superakvis la pontonon kaj nur per 
granda laboro ni savis la boatojn. Dek tagojn 
daŭris la tempo de l' provoj. Fine sukceso. 
Ni fiksis boaton sur metalfadenŝnuro, ligita 
inter la du bordojn. Sur tiu ĉi boato ni trans- 
portis la havaĵon. Ni dispecigis eĉ la ĉarojn 
por la transportado. La ĉevalojn ni naĝigis. 

Malgranda malfeliĉo — ĉefe por gastro- 
nomoj — ankaŭ okazis. Nia plej kara bovido 
saltis el la boato kaj forkuris. (Daurigota) 


—x AAA 


INTERVJUO 


AL SINJORINO MARIE HANKEL. Mi havis kelkfoje 
okazon traveturi la saksan ĉefurbon Dresden. Plezure 
mi pasigis la tempon inter la vidindaĵoj kaj artaĵoj 
de la belega urbo. Inter la konfuzaj inkubsimilaj 
okazaĵoj de l' nuntempo estas bone rifuĝi al la relikvoj 
de l’ kulturo kiuj, dolore mi sentis kelkfoje, estas 
kvazaŭ restaĵoj el perdita ora epoko. La intelekto 
kreis ilin, sed ĉu ĝi restis ankoraŭ kreanta? Ĉu ne 
malsaniĝis la intelekto en la tuta mondo, uzante sian 
tutan potencan forton nur por detruo kaj neniigo ? 
„Revuloj“ fantazias en la mondo pri amo kaj „nova 
sento“, ĉiam pli malforte, senespere, superbruite kaj 
mokate. Ĉu iam rekonos la mondo ke ilia balbuta 
kaj „naiva“ fantaziado entenas la solan eblaĵon por 
savo kaj kreo, ke nur la amo povas kunigi la inte- 
lektojn por konstrui mondon pli belan, pli bonan ol 
la nuna. 

Ĉi tiuj kvazaŭ banalaj kaj eluzitaj kaj tamen jam 
preskaŭ tute forgesitaj kaj ignorataj pensoj okupis 
min, kiam mi iris por viziti unu el tiuj „revuloj“ kaj 
naivuloj“, Marie Hankel, prezidantinon de la E. L. A. 

i devenas el la malnova skolo, unua el la unuaj 
pioniroj ŝi estas. Ŝi vidis la burĝoniĝon de nia movado, 
ŝi vidis ĝian ekfloron. En ŝia memoro vivas la heroaj 
tempoj de Esperanto. Jardekojn de senĉesa laboro ŝi 
havas post si, kaj ankaŭ nun ŝi laboras kun neromp - 
ebla energio por la bono de nia literaturo. Bela 
celo, granda peno, nobla ambicio! 

Kiam mi anoncas min, Esperante parolanta ĉamb- 
ristino kondukas min en la halon. Noblaj sentencoj, 
en Esperanto verkitaj, ornamas la murojn, teleroj kaj 


NIAJ 


VER KISTOJ 


M. Solovjev 


porcelanaĵoj kun Esperantaj dediĉoj ĉarmas la okulon. 
Mi estas kondukata en la akceptĉambron. Apud tab- 
leto en apogseĝo sidas sinjorino Hankel, ŝi akceptas 
min per „bonvenon samideano“. Ne estas novaĵo por 
ŝi tia vizito. Sed kiam mi diras ke mi „intervjuas“ 
ŝin por la L. M., ŝi surpriziĝas. Ĉu do nia Esperanta 
ĵurnalistiko jam tiel evoluis ke okazas eĉ intervjuoj 
— ŝi pensas eble. Kaj senĝene, ne atendante miajn 
demandojn, ŝi komencas paroli kaj rakontas al mi 
pri ĉio. 

Kaj dum ŝi parolas, mi admire rigardas ĉi tiun 
okdekjaran sinjorinon, sur kies sulkaj trajtoj ankoraŭ 
vivas memoro de iama ĉarma beleco. En la ĉambro 
trikilo] ripozas sur piedbenketo. Granda ŝranko kaŝas 
en si valoran kolekton de nia literaturo. La skribo- 
tablo estas plena de manuskriptoj. Kvankam sinjorino 
Hankel jam ne multe vidas, ŝi ankoraŭ ĉiam laboras 
diligente. 

Kion rakontas sinjorino Hankel? Ŝi parolas pri la 
estintaj tempoj belaj, pri la laboro de la Asocio inter 
la nunaj malfacilaj cirkonstancoj, pri la granda evoluo 
de nia beletristiko, pri movaj perspektivoj ktp. Ne 
plaĉas al ŝi senutilaj movaj vortoj, kiuj konfuzas la 
simplecon de Esperanto, ilin ŝi signas per kondamna 
krajonstreko. Sed granda ĝojo estas por ŝi la granda 
nombro de novaj talentaj verkistoj, kiu promesas tiel 
riĉan rikolton sur la literaturaj kampoj. Literatura 
Mondo plene akiris ŝian plaĉon. Ĉiuj ĝiaj numeroj 
kuŝas apud ŝi. Si rigardas ĝin kiel indan sekvanton 
de la iama Bela Mondo, kiun ŝi redaktis. 

Poste ŝi gvidas min tra sia loĝejo kaj montras al 
mi ĉion. Vera relikvejo de Esperantaĵoj estas tiu 
loĝejo. La plej brila perlo de la relikvoj estas griza, 
antikva libreto, bindita en veluron kaj ledon, la unua 
Esperanta libro, la Fundamento en originalo. Dediĉo 
estas en ĝi legebla. La aŭtoro, donacinte la libron, 
estis certa, ke li konfidas ĝin al manoj, kiuj ame 
konservos ĝin por la venontaj generacioj kaj fidele, 
per ĉiuj fortoj defendos ĝin kontraŭ „lomga sekeco 
kaj ventoj subitaj“. 

Arĝenta ĉeno el sepdek steloj pendas sur la antikva 
skribotablo. Por sia sepdeka naskiĝtago ŝi ricevis. 
Malnovaj tempoj — ŝi diras. La 2-an de februaro 1924. 
ŝi estos okdekjara. La Esperantaj literaturistoj tiam 
certe ne forgesos, kian ili ŝuldas al la Instruistino. 

Volonte ŝi permesas, ke mi skribu pri ŝi. Sed la 
propra persono estas al ŝi indiferenta — antaŭ ĉio 
interesas ŝin la prospero de la movado kaj de la 
lingvo. El ŝiaj bonaj okuloj radias al mi senmemama 
entuziasmo, senlima amo al nia afero. 

Kun profundaj emocioj mi adiaŭis ŝin, unu el la 
unuaj pioniroj, kaj mi kortuŝite eksentis, kiel potence 
povas vivi sur la fundo de l' koroj tiu, ekstere ankoraŭ 
malforta, malgrandpova ideo : la Esperantismo. 

JOZEFO MAJOR 


MONDLI TERA TURA OBSERVO 


DEK JAROJ DE LA MORTO DE ST. 
laj O. IOSIF. La rumana popolo en tiu ĉi 
ue jaro memoras pri sia granda poeto losif, 
mortinta antaŭ dek jaroj. 

St. O. Iosif naskiĝis en 1877. Li lernis en 
Ja rumana liceo de Braŝov, kie lia patro 
estis profesoro dum 30 jaroj. — En 1892 
Z li venis kune kun la familio al Bukureŝti, 
kie li studis en la universitato kaj akiris 
diplomon de literaturo kaj filozofio. 

Jam kiel studento, li komencis publiki bonajn tra- 
dukaĵojn el Heine, Carmen Sylva, Goethe, Petófi, ktp. 
kiuj aperis en diversaj revuoj. Poste li donis ankaŭ 
originalajn pecojn al la „Vivo“, revuo de pceto Vla- 
huta. — En tiuj verkaĵoj li aperis kiel dolĉa kaj talent- 
plena poeto. 

Komence, kiam li venis al Bucureŝti, li estis tiel 
malriĉa, ke krom unu libro, li ne havis alion. — Foje li 
loĝis ĉe maljunulino ; tiu ĉi vidinte ke eĉ post tri tagoj 
li ne alportis sian pakaĵon, iun matenon demandis 
lin: Sinjoro, ĉu vi ne alportos vian pakaĵon?“ Li, 


kun dolora animo, prenis sian libron kaj foriris, ne 
reveninte plu. Tiu libro estis la „Libro de Kantoj“ 
de Heine. 

Poste li estis nomita bibliotekisto, kaj tiel li estis 
iomete savita de la vivpovaj malfacilaĵoj. 

Lia literatura verkaĵo konzistas el poemoj, sonetoj, 
popolkantoj, tradukaĵoj el Ibsen (Kometo), el Heine, 
Petófi (la Apostolo), Verlaine; kaj el unu grandvalora 
verko, ankoraŭ nekonata de la publiko, sed publikota. 

En siaj verkoj li aperis klara, malgaja, moderita kaj 
rezignema. — Li tenis en la mano sian koron, kiel 
rozon; venteto trapasis kaj forŝtelis folieton, portante 
ĝin en malproksimon; ĉiu venteto disportis ĝiajn 
folietojn parfumante la aeron per odoro delikata kaj 
karesa. — Tiaj estis la kantoj de losif, dolĉaj balbut- 
aĵoj de harmoniaj vortoj, malgrandaj konfesoj de pura 
koro; oni povas imagi lin kiel trubaduron kun infana 
animo kiu kuradas sur la verda kampo, kaptante 
papiliojn aŭ kolektante bukedon de floroj por iu 
Margareto kun bluaj okuloj; aŭ kiel maljunan avon, 
kiu varmigas sin apud la kameno, balancante sur siaj 

piedoj la nepojn kaj rakontante al ili fabelojn pri 
koboldo kaj sorĉitaj fontoj — simplajn kaj belajn 
eltrovaĵojn kiuj ekbriligas la infanajn okulojn. En liaj 
sonetoj li aperas tiel simpla kaj bela, ke li estas la 
sola poeto proksimiĝanta al Cosbuc (1.: Koŝbuk.) kun 
klara simpleco en la versoj, kun pureco en la lingvo, 
kun vigla stilo — kvazaŭ liberigita de la vers-tekniko. 
Kiam aperis la „Patriarkaloj“, estis vera konkuro en 
la gazetaro por laŭdi lin, kiu skribis iuloke : 


Dek vivojn mi bezonas 
Por kanti vin, naturo! .... 


Kelkajn tagojn antaŭ la morto, li ankoraŭ aŭskultis 
antaŭ la reĝa palaco la studentaron kanti lian marŝon 
„La arme!“ (al armiloj) kaj li ĝoje batadis la takton, 
kantante sian propran kanton kaj instigante la junul- 
aron kiel la antikvaj poetoj. lun vesperon li mem iris 
en la hospitalon per sin internigi. Eble li sentis sin 
malbonege, kaj ne volante ĝeni siajn amikojn, li iris 
morti en fremdaj manoj, pentante pri sia Korina — sia 
amata filino de kiu li bedaŭrinde jam de longe foriris. 
Dum la sama nokto lia stato malboniĝis, li havis 
halucinadon kaj fordonis sian vivon inter fremduloj, 
ne sciantaj eĉ tion, kiu li estas. Tio okazis en 1913. 


G. BUGARIU (Bucureŝti). 


FERNAND CROMMELYNCK: LA GRANDIOZA 
KORNULO. Ĉi tiu dramo, sovaĝa kaj titana farso, „Le 
cocu magnifique“, majstroverko de la juna belga poeto, 
temas pri la ĵaluzo, pri tiu pasio, kiun oni ankoraŭ nekur- 
aĝis prezenti sur scenejo. Vi miras kara leganto, kaj 
diras: kion alian mi ja vidas vesperon post vespero 
en la teatro ol ĵaluzajn virojn kaj virinojn. Vi diros, 
ke mi forgesis pri la du famaj ĵaluzuloj de la mond- 
literaturo, pri la Othello de Shakespeare kaj pri 
Orosmane (ĉeffiguro en Zaire de Voltaire), kiun la 
ĵaluzo puŝas en mortigon kaj sinmortigon. 

Do, laŭ mia opinio nek la venecia maŭro, nek la 
musulmana princo estas veraj ĵaluzuloj. lli ambaŭ 
estas nur iom naivaj, iom supraĵaj observantoj, 
erarigitoj de eksteraj cirkonstancoj, ĉikanoj, malkom- 
prenoj; nur trompitoj de la jaluzo, ne ĝiaj veraj 
viktimoj. llian tragedion oni povus nomi la „tragedio 
de l' eraroj“, Se Othello kaj Orosmane pli precize 
priesploras sian suspekton, kiu eĉ ne en ili mem 
vekiĝis, ili simple ekridegas kaj nepre ne mortigas 
Desdemona'n kaj Zaire'on. Sed apud ili staras po unu 
krimulo: Jago kaj Corasmin. Ĉi tiuj eksteraj fortoj 
movadas ilian jaluzon kaj ne ilia ĵaluzo la dramon. 
Sen ili la agado haltus. 

La vera ĵaluzo estas io alia. Ĝi generas sin mem 
per ia malsana pragenero, ĝi kreskas per propra 
forto, kreskegas sen timo. Gi havas nenian kaŭzon, 
tamen ĝi ekzistas. Ne tion ĝi timas, kio estas, sed 
tion, kio povas esti, ĉion kaj ĉiun. Ĉi tio ja apartenas 
al la psikologio de la ĵaluzo. La ĵaluzo neniam havas 
ian kaŭzon. Se ĝi jam havas, eĉ se la plej malgrandan. 
ĝi ne estas plu ĵaluzo, nur saĝa singardemo, motivita 
pritimo, tia, per kia ni gardas nian orhorloĝon, ke oni 
ne ŝtelu ĝin. La viro, kiu trovas la amatan virinon 
en la brakoj de alia, kaj klopodas esprimi sian 
indignon, ne estas ĵaluzulo sed kompatinda malfeliĉulo, 
inda je nia tuta kompato. La virinoj de la ĵaluzuloj 
ĉiuj estas senku'paj. Shakespeare kaj Voltaire sciis 
tion. Desdemona kaj Zaire estas anĝeloj, Tial oni 
bezonas apud ili la diablojn: Jago kaj Corasmin. 

Sed Crommelyrck ne bezonas ilin. Ĉi tie ne estas 
diablo. La diablo, la malbona spirito sidas en la 
cerbo, en la sango de lia heroo. Jen nia kompatinda 
amiko, la grandioza kornulo, kiu ĉagrene portas siajn 
reĝajn kornojn. Simpatia viro, naskita prefere por 
ĉio alia ol por esti trompata. Laŭ rango li estas pli 
ol la venecia maŭro, pli ol la musulmana princo, ĉar 
li estas poeto, artisto de vortoj, romantika juna 


amanto, kiu volas vivi dur por sia ebrio. Lia edzino, 
la dolĉa moderna feineto, eta martirino de l' fidelo, 
flugadas kun sia ventega jupo senĉese ĉirkaŭ sia 
edzo, ne pro sinofero, sed nur, ĉar alia viro tedus 
ŝin. Tiel feliĉa li estas kun tiu ĉi virino, ke li kvazaŭ 
sufokiĝas pro sia febro, nur pri ŝi li fantazias al 
konato kaj nekonato. Sed eble tro multe li parolas. 
Stranga homo. Sed ŝajnas al mi, kvazaŭ mi konus 
lin. Mi jam renkontis lin: unue en la antikva greka 
fabelo, kiel reĝon, kiu kondukas sian sklavon en la 
dormoĉambron de sia nuda edzino, por fanfaroni pri 
ŝi, poste, ankaŭ aliloke, multfoje: sur la strato kiel 
studenton, kiu portas en sia paperujo la portreton 
de l' amatino, kaj montradas ĝin al ĉiu; en la nokta 
amuzejo kiel edzon, kiu dum horoj parolas pri sia 
adorata virino, kiun li portas en societojn, vestigas 
okulfrape, ĉirkaŭigas per siaj amikoj. Kelkfoje, ŝajnas, 
la sekreta feliĉo en duopo ne sufiĉas. La grandioza 
kornulo estas giganto de ĉi tiu tipo. En sia tikla, 
pikpika feliĉo, kiun li ne; povas elteni, li jam ne kon- 
tentiĝas per vortoj, malkovras al sia amiko la nudan 
genuon, la nudan bruston de sia edzino, poste, su- 
bite, neatendite li 'vangfrapas lin. Ĉi tiu ama vang- 
frapo, kiun li donas al sia estonta rivalo, ĉi tiu ruza 
„preventiva“ sindefendo, provoko por batalo, sopiro 
je l’ malvenko estas la ekirigo de lia tragedio. 

Lia skribisto, lia dua, pli bona memo, lia sobra 
ombro provadas per surdamutaj gestoj atentigi lin 
pri la realo, sensukcese. Li timas la ĵaluzon, volas 
antaŭi ĝin, por perdi fine pro la sama ĵaluzo tion, 
kion li ne kapablas konservi por si. Lia vojo estas 
ununura freneza rondkuro kun la obstino de l' fiksa 
ideo. Pruvojn li ĉasas, la savantan certecon ĉar nur 
la malcerteco estas terura. Ankaŭ Othello diras: „Pli 
bone: esti tute trompita ol duone scii nur“, La ve- 
necia maŭro ankoraŭ trovis falsajn pruvojn. Li jam 
eĉ falsajn ne povas trovi. Nun, por ke li trovu, li 
ĵetas sian edzinon al sia amiko, poste al ĉiu kaj fine 
— demonstratio ad absurdum — maskite, kun peruko 
li trompas sin mem, la edzon per la edzo. Sed por 
li ankaŭ ĉi tio ne estas solvo. Li ne kredas al la 
pruvoj kaj ne kredas al la malvero de la pruvoj. 
Fine li estas trompita jam preskaŭ de la tuta vilaĝo, kaj 
lia kompatinda edzino, kies ĉefa sopiro estus esti fi- 
dela, devas trompi kaj trompi, ĉar la ĵaluzulo volas 
„vidi klare“. La farso ĉi tie grandiĝas je inferaj dimen- 
sioj, fine lian edzinon definitive forŝiras de li paŝtisto, 
vera viro, kiu elportos eĉ tion, ke la virino estos fidela 
al li. Kaj li restas sola. Li ne mortigas sin: li jam 
antaŭ longe neniiĝis. Ankaŭ la amatinon li ne mortigas : 
li jam kotumis ŝiajn anĝelflugilojn, pli ol li eĉ la morto 
ne povus humiligi ŝin. Jen, la ĉerko, kun la vivanta 
mortinto, en karnevala bruo, plenŝutita per konfetti. 
Tragedio prezentita en farso. 

Mi nur tuŝis la profundaĵojn, tra kiuj portas nin la 
dramo. Fernand Crommelynck iradis en tiu malluma 
lando, kie estas la sekreto de l' sekretoj, kaj li povis 
reveni de tie, en la mano kun tia verko, kiun poetoj 
kaj scienculoj admiras pro ĝia kuraĝa instinkteco, 
senkompata analizo. Oni diras, ke ĝi estas freŭdista 
dramo. Jes en tiu rilato, ke ĝi penetras ĝis la radiko 
de la vero kaj pleje estas analizebla per la delikataj 
Freud'aj metodoj. Sed ne estas maleble, ke la verk- 
into eĉ ne aŭdis pri la Viena scienculo kaj tiel prav- 
igas liajn tezojn kiel Sophokles, kiu vivis en la unua 
centjaro antaŭ Kristo. 

Lin nepre ne la scienco inspiris, sed la vivo. Lia 
lumo similas ne la fajron de l' retortoj, sed la gran- 
dan fulmon de la stepo. Lia heroo estas herede mal- 
sana, kiel ĉiu, kiu estas ĵaluza eĉ laŭ plej malgranda 
grado. Sed lia eksterordinara kazo simbole lumigas 
ankaŭ la baraktadojn de tiuj sanuloj, kiuj, tre multaj, 
suferas simile al li. Fandiĝas la limoj de frenezulejoj 
kaj loĝdomoj, de frenezo kaj sana menso, de komiko 
kaj tragiko. L K. 


GIOVANNI SEGANTINI (1858—1899) estas same 
kamparangenio de l' pentrarto, kiel Millet. Senpatra 
kaj senpatrina orfo, porkpastisto, infanazilano, li tra- 
suferas ĉiujn socialajn mizerojn, ĝis fine li rifuĝas al 
la altaĵoj de Engaddin, kie li vivas kun sia familio 
kvazaŭ ermitan vivon kaj pentras entuziasme la kristale 
puran aeron de la Alpoj, la virgajn neĝkampoin kaj 
la brilantan verdon de la montara atmosfero. Ĉi tiun 
mirindan purecon eble neniu esprimis per pentro tiel 
perfekte, kiel li. Sed la maldolĉa pasinto de vivo ne 
estas forviŝebla el tiel sentema koro, tra tuta serio da 
bildoj falas en la pompon de l' naluro guto el tiu 
amaraĵo, el kiu la sorto, en lia junaĝo, tiel multe 
havigis al li. La forpaso, sufero, nemezo, aperas sur 
liaj verkoj kvazaŭ malhela, neevitebla fato. 

La puran aeron de Engaddin, la rosan montarpaŝt- 
ejon, la pezan vivon de la Alpa kamparano Segantini 
prezentas al ni en tia pentromaniero, kiu estas prok- 
sime parenca al la „pcentilistoj.“ Jam ĉe Claude Monet 
kaj Pissarro okupas la lokon de la detala ellaborado 
la t. n. kolormakuloj, La okulo vidas dum momento 
nur kelkajn makulojn de koloro, en la sekvanta mo- 
mento jam ŝanĝiĝas la bildo, estiĝas novaj kolorma- 
kuloj. Ili volas pentri tion, kion ili vidas dum momento, 
ĉar pentri detalojn signifas: ne pertri tion, kion oni 
vidas, sed tion, kion oni scias, memoras, ellernis, do 
ian neekzistantan, rigidan, stoniĝintan vidaĵon. 

El ĉi tiu naturalisma naturesploro evoluis la branĉo 
de la poentilistoj. Kelkaj pentristoj, akceptinte tiun 
principon, ke ni vidas ĉion tra la aero, en koloro kaj 
ke la nuancŝanĝon de l' fenomenoj plej perfekte oni 
povas prezenti per kolormakuloj, troigis ĉi tiun prin- 
cipon ĝis pentromaniero, en kiu oni faras la bildon 
nepre per apudmetado de etaj kolormakuloj. Tiamani- 
ere oni ricevis kolormozaikojn, kiuj vere sentigis la 
vibradon de la aero, sed la rigida apliko de ĉi tiu 
principo montriĝis neevoluigebla. Ĝi havis kelkajn emi- 
nentajn reprezentantojn (Rysselberghe, Signac, Seurat), 
sed nova skolo ne evoluis el ĝi. 

Parenca al ĉi tiuj poentilistoj estas la pentromaniero 
de Segantini. Li ne aplikas malgrandajn, kelkmili- 
metrajn makuletojn, ĉe li ili kreskas kelkfoje en long- 
ajn striojn. Kaj ĉe li ĉi tiu senmiksa, stria surmeto de 
la koloroj ne estas perfortita, nek „science“ artifika, ĝi 
fandiĝas kun liaj vizioj. Vere, neniu povas prezenti la 
neĝmontaran aeron pli diafane, ĝiajn ko!orojn pli 
radiriĉe. 

La pura vivo de Segantini kunfandiĝis kun la vivo 
de montara malriĉa kampulo. Lia pentro estas tra- 
vivita arto. Ik 


NOVA ORESTEIA de Arnoŝt Dvorak (Praha 1423 
eldonejo „Ĉin“) pligrandigas la nombron de tiuj ĉehaj 
dramoj, kiuj havas antikvan temon en tute nova 
maniero. Ĝi estas eble la unua teatreĵo, kiu povas 
sentime pretendi rajton pri filineco al la belega pat- 
rino : Trilogio de Aischylos. Legante ĉi tion ne opiniu 
ke la nomita Nova Oresteia estas ia parafrazo de iu 
fama verko greka. La sentaj kaj metafizikaj elementoj 
de la antikva tragedio estas multfoje anstataŭigataj 
per similaj motlvoj, kiuj rezultas el la pensa kaj senta 
bazoj de moderna dramverkisto. Intencante ellevi el la 
malnova mito la fortojn ĝenerale homajn kaj ĝenerale 
kosmajn, Dvorak tute forigis ĉiujn mitologiajn, tro 
tempajn kaj lokajn rilatojn kaj supozojn. La sorta 
fundamento de la malnova mito estas flankenmetita ; 
malgraŭ la ĉeesto de la ĥoro la religia kaj politika 
bazo de la greka dramo estas forŝovita. Kompense 
la aŭtoro pritraktas ĉiujn rilatojn de amo, pasio kaj 
estimo inter la personoj de l’ dramo, rilatojn kiujn la 
greka originalo prezentas kiel sekundarajn kaŭzojn 
de l'konfliktoj. Konsekvence estas finkondukitaj la 
metafizika rezultanto de la tragedio — per kiu la solvo 
de la kulpo de Orestes estas lokita trans la vivon, en 
senkorpiĝon, senmateriiĝon, — kaj la pli supera 

rekono de Orestes, kiu per sia korpa morto eniras 
mondon kie validas aliaj moralaj mezuroj kaj legoj. 
La teatraĵo de Dvorak, kiu laŭforme, t. e. en la vorta 
esprimo, estas malpli disciplinita ol la mirinda kaj 
riĉa versa materialo de Aischylos, kaj en kiu la aŭtoro 
ne malŝatis liberan, kelkfoje eĉ laŭvortan tradukon de 
eminentaj partoj de la greka tragedio, estas vera 
satisfakcio al la dramatika genio de la granda greko. 
La ĉeha verkisto ja limas la epikecon de la horoj, 
mallongigas kaj densigas, formetas kaj translokas, 
detaligas kaj kunigas, sed la tragedio enhavas multajn 
lokojn, kie oni devas diri, ke ankaŭ la nuntempa 
dramatiko en tiu tempo, ne tre malproksima de la 
mistera naskiĝo de l' tragedio, ne estus povinta krei 
verkon alimaniere ol Aischylos, „fil de Euphorion, 
Athenano, kies kuraĝon bosko Marathona povus 
rakonti kaj longhara Medo“. Kampa Agrostemo 

WILHELM HAUFF: LA ALMOZULINO DE LA 
„PONT DES ARTS.“ El la germana: K. Briigge- 
mann. Esperanto Verlag Friedrich Ader, Dresden 
A. 27. Univ. Bibl. No. 4. 

Agrabla kaj interesa legaĵo estas ĉi tiu historio pri 
la amo de junulo al maskita almozulino de la pariza 
nokto. La junulo noblanime helpas Sin; enmizeriĝ- 
intan knabinon de nobela familio, ekamas ŝin, ne vid- 
ante eĉ ŝian vizaĝon, poste perdas, serĉas tra la 
mondo kaj fine trovas, rekonas, helpite de antikva 
pentrajo, kiel edzinon de sia amiko. Ĉi tiu amiko 
estas vulgara, kruda viro, kiu havas nur turmentojn 
por ŝi, la revema kaj dolĉa estaĵo. Kaj ĉio finiĝas 
bone, kiel en la fabeloj. — Entute ĉi tiu romantika, 
interese rakontita novelo havas en si la simplan, 
dolĉe naivan ĉarmon de la fabeloj, donante tamen 
frapantan karakterizon pri la figuroj precize pri la 
rigora, malvastanima edzo. 


HEINRICH ZSCHOKE: AVENTURO EN LA NOV- 
JARA NOKTO. Trad. kaj eld.: la samaj. Univers. 
Bibl. No. 6. 

Libro de milda bonhumoro. La senbride petola, 
ekscesema princo kaj la sobra noktgardisto, Filipo, 
certe bone agas ŝanĝante sian kostumon por la nov- 
jara nokto, ĉar ne nur la terure konfuzitajn kaj 
minacajn aferojn de la princo aranĝas en lia masko 
sagace kaj lerte la saĝa Filipo, akirante fine por si 
bonan oficon kaj la manon de la amata Rozinjo, sed 
li bone amuzas ankaŭ nin, paŝadante tra la labirintoj 
de la kortego, tra tiom da teruraj kaj amuzaj kon- 
fliktoj. kaj trafante por la ĝojo de la leganto, sprite, 
per simpla saĝo, ĉiam la „kapon de la najlo“ kaj per 
tio la elirvojon el la danĝeroj, kiujn la facilanima 
princo amasigis super sia kapo. Oni ne ridegas laŭte 
dum la legado, sed oni ridetas kore kaj bonguste, 
kaj ridete pripensadas post la flankenmeto de la libro. 


K. BRUGGEMANN: EL LA MITOLOGIO DE LA 
ANTIKVAJ POPOLOJ. Eldono : la sama. Univer- 
sala Biblioteko. No. 5. 

La mitojn de la antikvaj grekoj, romanoj. germanoj, 
persoj ktp. rakontas la aŭtoro en tre flua, facila, 
klara, eleganta stilo. Nur malagrable tuŝis min, ke la 
elparoladon de la grekaj nomoj li montras en noto 
— laŭ la germana prononcado. Cojs, Zizifus, Ojridice, 
Tezojs, Orfojs, Zafo — ĉu oni pensus, aŭdante ĉi tiujn 
nomojn, ke temas pri Zeus, Sisyphus, Euridike, Theseus, 
Orpheus, Sappho ? A 

En la tri supraj libretoj K. Brüggemann montriĝas 
bonega stilisto. La frazoj havas ĉe li sian „ekvilibron“, 
nature, facile, klare formiĝas sub lia plumo, estas 


208 


sentebla-en ili tiu „vibrado“, kiu karakterizas lingvon 
kaj stilon vivantan. Estas plezuro legi ĉi tiun esprim- 
riĉan, elastan, modernan Esperanton. 


Mi tamen ne silentu pri kelkaj detaletoj, kiuj estas 
kontraŭ mia gusto kaj lingva sento. Ci tiuj eraretoj 
ne ĝenas, mi elserĉis ilin el la tri libroj eble — por 
serĉi la spliton en la okulo de aliulo. 

„Mi ne scias nenion“ — verŝajne plumeraro. „Mal- 
envii“ — verŝajne la germana „gönnen“. Ĉu oni ne 
povus eviti ĉi tiun vortomonstron, kiun mi trovas 
nur ĉe germanaj aŭtoroj? . „ne havas tempon 
por perdi ĝin“ — la „ĝin“ ŝajnas al mi superflua. 
„Erarkompreno“ — ĉu ne sufiĉus: malkompreno ? 
„Konfidencie“ — konfidence. „Ludis sian rolon kiel 
noktgardiston“ — ŝajnas al mi konfuza frazkonstruo. 
Mi dirus : ludis sian rolon de noktgardisto. „Ne jam“ 
— estas iom tro ofte uzata. Teorie ĝi ja estas de- 
fendebla, sed min ĉiam okulfrapas kaj haltigas en la 
legado. „Postvidi“ — ĉu ne postrigardi? „Kiun inte- 
reson ili trovis“ — kian intereson... „lam kaj tiam“ 
— iam kaj iam, aŭ tiam kaj tiam. „Enamiĝinta en 
iun — enamiĝinta al iu. Ĉar en rilatas la amon. Oni 
„eniĝas en amon al iu“ kaj ne „eniĝas en amon en 
iun“, „Rigardi sur la bildon“ — al la bildo. „Spite 
de...“ — spite al... (Ĉu oni ne povus uzi spit' al, 
kiel oni uzas dank’ al?) „Ankoraŭfoje“ — refoje, de- 
nove, ankoraŭ unufoje. „Ondiĝantaj“ — ondantaj. 
„Pluen“ — plue, aŭ simple plu. „Hodiaŭ tie, morgaŭ 
alie“ — . aliloke. „Zorgu, ke nenio mankos“ 
.. . manku. „Ne eble mi povas kredi“ — ? „lo aja 
perdiĝis — io perdiĝis. „Returnen“ — returne. 

Sed ĉi tiuj makuletoj — plejparte malgravaj — tute 
malpliigas la meriton de la tradukinto. Prefere bona, 
viva stilo kun kelkaj eraretoj ol senerara „matematika“ 
stilo kun la sekeco kaj senviveco de la maŝina, sen- 
anima vortotrikado. (Kopar 


LA STRUVELPETRO. Beletaj rakontoj kaj komikaj 
bildoj de dro Heinrich Hoffmann. Esperanta tra- 
duko de /. D. Applebaum. Literatura Instituto 
Riitten 4 Roening. Frankfurt A. M. 


Por diri la veron, mi konfesas, ke mi ne sentis min 
kompetenta por skribi recenzon pri ĉi liu libreto. Be- 
daŭrinde jam delonge mi ne estas fakano kaj mi tute 
mallernis la feliĉan metion de infanaj ludoj kaj ĝojoj. 
Sekve mi konsultis kelkajn infanojn, prezentante al ili 
la libron por ŝteli ilian opinion. Sed ve, mia ruzo ne 
sukcesis. Ili estis eminentaj reprezentantoj de sia 
propra metio, sed tute mallertaj en la mia, ĉar ilian 
bonhumoron, ĝojan okulbiilon kaj laŭtajn ekridojn 
estus malfacile uzi kiel seriozan recenzon. 

Do mi devas fari la recenzon mem. 

La libreto propre ne estis dediĉata al la granda 
publiko. La Muzo de la aŭtoro estis lia propra infano : 
certe dum afablaj vesperoj, sidiginte la infanon sur 
siajn genuojn, li verkis kaj pentris ĉi tiujn kuriozajn 
historiojn por amuzi lin. Kaj ne nur por amuzi. Ankaŭ 
por instrui lin pri la belaj reguloj de la etiko kaj eti- 
kelo. La senkomba, long-unga, long-hara Petro, la kruela 
besto-turmentanto Frederiko, Manjo, kiu ludas kun la 
fajro, la tri mokemaj buboj, Joĉjo, la en-aeron-rigard- 
anto, Riĉjo, kiu ne volas manĝi sian supon — ĉiuj 
avertas per sia pli-malpli malĝoja sorto. Kaj antaŭ la 
infano fariĝas ridindaj la malbonaĵoj kaj petolaĵoj, ki- 
ujn li volonte rigardas kiel heroajn agojn. En ĉi tiu 
eduka tendenco de la libro oni bone vidas la manon 
de la patro. 

Sed ĉi tiujn instruojn la infano akceptas kvazaŭ sen- 
konscie, ridante. La tekstoj e tas koncizai, tintas per 
tiklantaj rimoj, estas naivaj, sed ne kun la truda, per- 
forta, artifika naiveco de la ĉarlatanaj infanlibroj. La 
bona infanpoemo ne pepaĉas stulte, ne donas la im- 
preson, kvazaŭ la aŭtoro estus malbone sukcesinta 
infano; ĉe tiaj poemoj mi kvazaŭ ¿tendas ĉiam, ke la 


infano ekprotestos: kiel li kuraĝas verki poemon por 
ni, se li eĉ tiom da menso ne havas kiel mi? La 
aŭtoro de La Struvelpetro ne volas esti pli infana ol 
la infano, li parolas al la infanoj kiel plenkrt skulo kaj 
ĝuste tial aŭskultas lin la infanoj volonte. 

Sed la pleman efekton donas al la versoj la bildoj. 
lli nepre devas plaĉi al la infanoj, kiuj rekonas en 
ilia skema desegno kaj simetrieco sian propran mani- 
eron de desegno, sed en kiuj per la prezento de la 
movoj, esprimpleno de la pozoj ili eksentas ankaŭ ion 
super sia povo, la arton. Rigardu ekzemple la lastan 
bildon pri la dikfingro-suĉanto aŭ la bildon pri la en- 
aeron-rigardanto kaj ĉu vi ne ridos, eĉ se vi estas 
„grandulo“ ? 

La traduko de la libro estas vere lerta. Facile, 
klare kaj flue ruliĝas la versoj, la simpleco estas 
ankaŭ plejparte bone konservita. Kelkaj rimoj estas 
eble iom problemaj: ambaŭ — tombo, sed ĉi tio 
estas escepto. 

Ni esperu, ke la laboron de la tradukinto dankos 
multa sincera rido de la lipoj de Esperante parolantaj 
infanoj. (Kopar 


BENNEMANN: ESPERANTO HAND-WORTERBUCH. 
l. Teil: Esperanto-Deutsch. Ferdinand Hirt & Sohn 
en Leipzig, 1023. 

De bonaj vortaroj havas la germanoj kvazaŭ emba- 
rason de riĉeco. Jen estas unu el ili, kun plaĉa ekster- 
ajo, daŭra bindaĵo kaj abunda enhavo. Germanlingva 
enkonduko fiksas tre aprobindajn principojn por vort- 
aristoj. La ordo de la materialo estas tre lerta, bon- 
sistema, la klarigoj de la vortoj precizaj kaj klaraj, 
frazeologio sufiĉe riĉa kaj tre utila. Nove proponitaj 
vortoj estas signitaj per aparta signo. Tiaj vortoj estas 
donitaj sufiĉe ŝpare, speciale juraj vortoj estas pli 
grandnombraj. lli ŝajnas plejparte necesaj kaj bone 
formitaj; pri „durfi“ kaj „holi“ mi dubas, ke ili en- 
radikiĝos. Kaj mi ripetas kion mi diris en ia supra 
recenzo, logike oni diras: enamiĝi al iu kaj ne en iun. 


Kopar 
KOREKTO 


En mia 11-a numero, pĝ. 150., „El la itala poezio : 
Sabato de l Vilaĝo“ ensoviĝis du preseraroj. Car la 
tradukinto siavice deziras fari ankoraŭ kelkajn ŝanĝ- 
ojn, resp. variantojn al ĉi tiu poemo, laŭ lia peto ni 
presigas kelkajn liniojn de la poemo, sube kun la 
ŝanĝoj: 


Kiam ŝi sin ornamis por festtago 

Kaj ŝi, ankoraŭ sana, facilmova, 
Kiam ŝi sin por festa tag' ornamis 
Kaj sana, facilmova, 


Ĉielo lazuriĝas, ombroj falas 
ielo rebluigas, . . 


Post kiam ĉiu lum' alia estingiĝis, 
Post kiam ĉiu lumo estingiĝis, 


En sia bud' fermita, ĉe lampeto, 
En la butik’ fermita, . .. 


Tag' plena de esper' kaj ĝojo. 
Tag' de la ĝojo, tago de l' espero. 


Jam morgaŭ tedon kaj malĝojon 
Malĝojon morgaŭ, tedon 


Ho vi, knabet' serĉema, 
Ho vi, knabet' ŝercema, 


Malfruos veni, vin ne tuŝu tio. 
Malfruos veni, tion ne bedaŭru. 


OE — 


La artan titolpaĝon ni dankas al sinjoro pentrartisto 
Viktoro Olgyay. 

Per stelo ĝi montras la uzantojn de Esperanto. 
Esperanto korespondata. 


di 


Cu vi jam abonis 


S E N Ss A C 1.0 


DE NIA LITERATURO 
ESTAS LA DU LIBROJ: 


JULIO BAGHY: 


PRETER LA VIVO 


poemkolekto de la poeto 
Simpla, bela eldono -„. ... ... ... --- 
Luksa eldono La 
Numeritaj ekzempleroj ... 


+ 
ALEKSANDRO PETÓFI : 


JOHANO LA BRAVA 


Popolfabelo en versoj 
trad K. de KALOCSAY 


Simpla, bela eldono „.. o... --- 
Luksa eldono ... con 
50 numeritaj ekzempleroj kun 4 kvar- 
koloraj ilustraĵoj, po r s 
30 numeritaj ekzempleroj kun 8 kvar- 
koloraj ilustraĵoj, bindite 


l sv. fr. 
2 sv. fr. 
5 sv. ff 


I sv. fr. 
2 sv. fr. 


5 sv. 


10 sv. 


AA ARA A AA 
Sendu la abonprezon en naciaj bankbiletoj aŭ iel ajn al 


„LITERATURA MONDO“ 


* BUDAPEST VI, ANDRASSY-UT 8I (HUNGARUJO) 


INTERNACIA MEDICINA 


REVU REDAKTEJO KAJ ADMINISTREJO: 
BUDAPEST VI, TEREZ-KORUT 4 


OFICIALA ORGANO DE T. E. K. A. 


Esperantistaj kuracistoj nepre abonu ĝin! 


ESPERANTO 


Se ne, faru tion tuj! 


ADMINISTRACIO: HORREM BEI KÖLN. GERMANUJO 


EKSPORTO AĈETADO 
KAJ IMPORTO KAJ VENDADO 


G. BB ENEPECOGLOU 
k 
OFICEJO: STAMBOUL, MATEO HAN, 18 
KONSTANTINOPLO 


DR. A. VANDER S. A, BERN (SVISLANDO) 
Esperanta broŝuro senpage 


La plej granda ĉiutaga B 
ORIENT O! jurnalo franclingva en ' P MANU E 
TIE BALDAŬ OKAZOS UNIV. ESP. KONGRESO Centrorienta K“ Ĉiutage: 
Havigu al vi tuj la ampleksajn literatursciencajn Eŭropo $ Politikaj artikoloj, 
verkojn, kun koloraj etnografiaj kartoj, en plej estas N mondekonomio, studoj, 
konciza Esp., laŭdataj de ĉiuj : 2 cH noveloj, arto, muziko, ktp. 
1 ` y ) 
LA BULGARA LANDO KAJ POPOLO, L’ E Speciala telegrafservo el Parizo 
LA PROKSIMA ORIENTO 
Ambaŭ kontraŭ; 1 dol., 5 sv. fr., 10 fr. fr. * 
. kr. (laŭ la monvaluto de l'mendinto) JERAR ONO: ĈEFREDAKTORO 
sendas rekomendite la aŭtoro : 100 FE. FRANKOJ F. DE GERANDO 
IVAN KRESTANOFF REDAKTEJO KAJ ADMINISTREJO: 
DKESDEN—A. 16, WINTERGARTENSTR. 9 BUDAPEST, VII, JOZSEF-KORUT 5 


Pruvu, ke estas almenaŭ dekmil! 


l A i kuais Mascio 


Delegitoj en pres- bezonas dekmil membrojn Ĉiu Esperantisto 


kaŭ ĉiuj urboj devas esti membro 
3 CENTRA OFICEJO: 
ALIGU AL U.E.A.! 12, BOULEVARD DU THEATRE, GENÈVE 


Globus presartinstituto A. S., Budapest. Direktoro Nikolao Biró 


